Σέντρα από... σάραντα κύματα! | Weekend | gazzetta.gr\nΣούπερ Λίγκα, ένα απίστευτα πολύπαθο πρωτάθλημα που τα τελευταία χρόνια διεξάγεται χωρίς κόσμο στα γήπεδα, με πολύ γκρίνια, επεισόδια και καχυποψία. Τα προηγούμενα χρόνια, έστω και με αυτά τα αρνητικά στοιχεία, τουλάχιστον άρχιζε. Φέτος ωστόσο τα πράγματα ήταν διαφορετικά, καθώς μέχρι να φτάσουμε στο σημείο να περιμένουμε την πρώτη σέντρα, περάσαμε από σαράντα κύματα.\nΥπήρξαν κόντρες, ίντριγκες, συνεχόμενες επαφές, ανακοινώσεις και αναβολές. Έτσι αντί για τις 20 Αυγούστου που ήταν προγραμματισμένο, η Σούπερ Λίγκα θα αρχίσει επιτέλους στις 10 Οκτωβρίου. Από την στιγμή που όλα πήγαν καλά και υπήρξε τελικά συμφωνία (μην το ματιάσουμε και δούμε και άλλη αναβολή, γιατί πλέον όλα τα περιμένουμε), το gazzetta.gr θα κάνει μια αναδρομή σε όσα έγιναν το καλοκαίρι.\nΤις κόντρες Κοντονή, ΕΠΟ, Λίγκας, την κλήρωση, την παραίτηση Στράτου, την επανεκλογή του. Τα πάντα όλα. Ένα καλοκαίρι γεμάτο, με τον Κουτσοκούμνη και τις FIFA-UEFA να βρίσκονται συνεχώς στην Ελλάδα και τον Υφυπουργό με τον Πρόεδρο της Ομοσπονδίας να είναι συνεχώς στα... μαχαίρια. Τέλος καλό όμως, όλα καλά και ώρα για μπάλα...\nΘα ξεκινήσουμε όχι χρονικά, καθώς υπήρξαν πιο σημαντικά πράγματα και πιο πριν, από τις 18 Ιουλίου και την κλήρωση του πρωταθλήματος. Γιατί πολύ απλά αν δεν υπήρξε η κλήρωση δεν θα υπήρξε το πρωτάθλημα. Μια κλήρωση που έγινε στο Πολιτιστικό & Αθλητικό Κέντρο ‘ΔΑΪΣ’, με κάθε επισημότητα και όλα έδειχναν τόσο ωραία. Μετά βέβαια έγινε χαμός, αλλά τουλάχιστον για την ημέρα εκείνη όλοι ήταν μονιασμένοι, έστω και για λίγο.\nΤην ημέρα της κλήρωσης είχαμε και τον νέο πρόεδρο της Λίγκας, με τον Γιώργο Στράτο να είναι ο εκλεκτός όλων των ΠΑΕ και να αναλαμβάνει τον προεδρικό θώκο ομόφωνα. Μια εκλογή που χαιρετίστηκε από όλους και για το πρόσωπο που θα κατείχε την θέση αυτή, αλλά και γιατί δεν υπήρξαν διαφωνίες ως προς την εκλογή του, κάτι εξαιρετικά σημαντικό αν θυμηθούμε τις κόντρες που υπήρξαν στον Συνεταιρισμό τα προηγούμενα χρόνια.\nΈνα μήνα μετά την εκλογή του και συγκεκριμένα στις 18 Αυγούστου υπήρξε παραίτηση του Γιώργου Στράτου. Μια παραίτηση με αιχμές πως υπήρξε άρση της εμπιστοσύνης στο πρόσωπό του από ΠΑΕ χωρις να πει ποια ήταν αυτή. Ωστόσο ο ιδιοκτήτης της Ξάνθης Χρήστος Πανόπουλος ήταν πιο ξεκάθαρος λέγοντας πως αυτή η ομάδα ήταν ο Ολυμπιακός.\n23 Αυγούστου: Σε συνεδρίαση του ΔΣ της Λίγκας και με ψήφους 8-8 αποφασίζεται να μην γίνει ψηφοφορία για πρόεδρο της Λίγκας και ο Συνεταιρισμός συνεχίζει για μια βδομάδα με διοικούσα επιτροπή που αποτελούν οι Δάρας, Σπανός και Κωστούλας, χωρίς ωστόσο στο διάστημα αυτό να έχουμε κάποια σημαντική εξέλιξη.\n31 Αυγούστου: Έχουμε και πάλι πρόεδρο στην Λίγκα και μάλιστα είναι ο ίδιος με πριν ενάμιση μήνα. Σε προγραμματισμένο Διοικητικο Συμβούλιο, διεξάγονται εκλογές με τον Στράτο να κατεβαίνει μόνος του, καθώς την τελευταία στιγμή δεν κατέβηκε ως υποψήφιος ο Γιαννίκος. Ο νέος πλέον πρόεδρος του Συνεταιρισμού βγαίνει στον προεδρικό θώκο με 12-2 με Ολυμπιακό και ΑΕΛ να είναι αντίθετοι, τον Λεβαδειακό να μην ψηφίζει και τον Ηρακλή να απουσιάζει.\nΈτσι έστω και αν πέρασε και αυτό από τα σαράντα κύματα, νέος πρόεδρος υπάρχει, όπως βέβαια υπάρχει και μια υποβόσκουσα κόντρα στην Σούπερ Λίγκα, αλλά έτσι και αλλιώς όποιος πίστεψε πως όλα ήταν ιδανικά και οι ομάδες αγαπημένες θα ήταν το λιγότερο αφελής.\nΑυτά είναι τα ευχάριστα, που τα αφήνουμε όμως να πάμε στα δυσάρεστα που ήταν και τα περισσότερα. Η λογική λέει πως αν η ΕΠΟ ήταν στα... μαχαίρια με τον Κοντονή, την Σούπερ Λίγκα δεν θα την ένοιαζε. Και όμως όλη αυτή η κόντρα είχε αντίκτυπο στο πρωτάθλημα, καθώς ουσιαστικά ήταν και ο λόγος της αναβολής του. Αλλά ας πάρουμε όμως τα πράγματα ένα-ένα, ζητώντας συγγνώμη αν έχουμε ξεχάσει επεισόδια. Άλλωστε ήταν τόσα πολλά που είναι λογικό να χάθηκαν και κάποια.\nΗ κόντρα αυτή κρατάει χρόνια, θα λέγαμε πως κρατάει από την πρώτη στιγμή που ανέλαβε το Υφυπουργείο Αθλητισμού ο Σταύρος Κοντονής. Μια κόντρα που πήγε να... τινάξει στον αέρα το Κύπελλο και τον τελικό, ο οποίος διεξήχθη έναν μήνα μετά την προκαθορισμένη ημερομηνία. Με αυτά και με αυτά στις 14 Ιουνίου ο Κοντονής κάλεσε σε απολογία ο Κοντονής την ΕΠΟ για τα όσα έγιναν στον τελικό Κυπέλλου, κατηγορώντας την πως ευθύνεται για τα επεισόδια και την παρουσία οπαδών. Την ημέρα αυτή υπήρξε ανταλλαγή ανακοινώσεων ανάμεσα σε ΕΠΟ και Κοντονή.\n16 Ιουνίου: Η ΕΠΟ αποφασίζει να πάει στο δικαστήριο τον Κοντονή για συκοφαντία και απάντηση Υφυπουργού με την έκφραση φωνάζει ο κλέφτης για να φοβηθεί ο νοικοκύρης.\n10 Ιουλίου: Συνέντευξη Κοντονή σε Κυριακάτικη εφημερίδα, στην οποία έλεγε πως σύντομα θα τελειώσει η νυν διοίκηση της ΕΠΟ.\n11 Ιουλίου: Απάντηση από ΕΠΟ και αιχμές για Κοντονή λέγοντάς τον αρχιδικαστή και αρχιδιαιτητή.\n3 Αυγούστου: Ο Κοντονής ζητάει με έντονο τρόπο να επιστρέψουν τα ίδια άτομα που αποτελούσαν την επιτροπή δεοντολογίας και τα οποία άλλαξε η ΕΠΟ. Την ίδια μέρα η ΕΠΟ τα επιτίθεται σε Κοντονή και του λέει να ζητήσει συγγνώμη για όσα έχει δηλώσει.\n4 Αυγούστου: Η Ομοσπονδία αναφέρει πως ο Υφυπουργός έχει παραπληροφορηθεί και έχει πέσει θύμα συμβούλων που θέλουν μόνο το κακό του ποδοσφαίρου.\n16 Αυγούστου: Ο Κοντονής ξεκαθαρίζει πως αν δεν υπάρξει φερ πλέι δεν αρχίζει το πρωτάθλημα. Άμεση η απάντηση της ΕΠΟ που τον χαρακτηρίζει Ιούλιο Καίσαρα και κάνει λόγο για στυγνή πρόκληση. Την ίδια μέρα πάντα, νέα απάντηση από Κοντονή που λέει πως η στυγνή πρόκληση είναι απο την Ομοσπονδία. Επίσης την ίδια μέρα η Ένωση Δικαστών χαρακτηρίζει αυθαίρετη την αντικατάσταση δικαστών στις επιτροπές της ΕΠΟ (μια ωραία ατμόσφαιρα, μια γεμάτη ημέρα).\nΗ κόντρα αυτή συνεχίστηκε, με τα επεισόδιά της να έχουν πλέον μέσα και FIFA-UEFA, στο τέλος νικητής δείχνει να βγαίνει ο Υφυπουργός, όπως θα δούμε και παρακάτω.\nΜε τα προβλήματα να είναι μεγάλα και να αυξάνονται υπήρξε έντονα η φήμη πως ο Σταύρος Κοντονής θα αποφάσιζε την αναβολή του πρωταθλήματος. Μάλιστα στις 12 Ιουνίου είχε κάνει τις πρώτες του σχετικές αναφορές για την συγκεκριμένη πρόθεση του.\n10 Αυγούστου: Ο Υφυπουργός με επιστολή του σε FIFA-UEFA ζητάει να αλλάξουν την διοίκηση της ΕΠΟ και να μην αρχίσουν τα πρωταθλήματα αν δεν βρεθεί λύση.\n11 Αυγούστου: FIFA και UEFA ζητούν συνάντηση από Κοντονή για να βρεθεί λύση και μια χρυσή τομή με ΕΠΟ για το καλό του ποδοσφαίρου.\n18 Αυγούστου: Ότι περιμέναμε από την αρχή του καλοκαιριού γίνεται. Ο Σταύρος Κοντονής ανακοινώνει πως για λόγους ασφαλείας αναβάλεται το πρωτάθλημα της Σούπερ Λίγκας ως τις 5 Σεπτεμβρίου.\n26 Αυγούστου: Ο Υφυπουργός μετατρέπει την απόφασή του, καθώς όχι μόνο μεταθέτει την έναρξη για τις 10 Οκτωβρίου (επισημαίνοντας πως αυτό μπορεί να αυξηθεί και άλλο), αλλά τονίζει πως η αναβολή έχει να κάνει και για το Κύπελλο αλλά και για τα υπόλοιπα πρωταθλήματα.\nΣΥΝΕΧΕΙΣ ΚΟΝΤΡΕΣ, ΣΥΜΒΟΥΛΙΑ, ΦΙΦΑ/ΟΥΕΦΑ, ΛΙΓΚΑ, ΕΠΟ\nΑν μάθαμε κάτι αυτό το καλοκαίρι είναι τον Κωστάκη Κουτσοκούμνη. Ο Κύπριος πρόεδρος της Ποδοσφαιρικής Ομοσπονδίας της χώρας του βρέθηκε στην χώρα μας πολλές φορές, πάρα πολλές προσπαθώντας μαζί με κλιμάκια από FIFA-UEFA να δώσουν λύσεις. Εκ του αποτελέσματος και από την στιγμή που όντως το πρωτάθλημα αρχίζει, κρίνεται πετυχημένος. Παρακάτω θα θυμηθούμε κάποια επεισόδια με τις συνεχείς κόντρες, όπου εδώ είναι που είμαστε σίγουροι πως κάτι θα μας έχει ξεφύγει. Λογικό βέβαια, αφού σχεδόν κάθε μέρα γινόταν χαμός.\n17 Μαΐου: Τελειώνει το Κύπελλο και τρεις μέρες μετά αρχίζουν οι πρώτες συναντήσεις των FIFA-UEFA με ΕΠΟ. Αρχικά για τον κώδικα δεοντολογίας. Μετά για διαιτησία, επαφές που συνεχίστηκαν για μέρες χωρίς να έχουμε κάποια σημαντική εξέλιξη.\n19 Ιουνίου: Κουτσοκούμνης και Ομοσπονδίες επιστρέφουν στην Ελλάδα και τα λένε με Γιώργο Γκιρτζίκη και ΕΠΟ συνολικά για Κώδικα Δεοντολογίας και διαιτησία.\n29 Ιουνίου: Η FIFA ζητάει από την ΕΠΟ να έχει εναρμονίσει τον κώδικα δεοντολογίας ως την πρώτη Ιουλίου, αλλιώς θα υπάρξουν κυρώσεις.\n1η Ιουλίου: Νέα επιστολή της FIFA σε ΕΠΟ για τον κώδικα δεοντολογίας, δείχνοντας πως για την Παγκόσμια Ομοσπονδία είναι ένα εξαιρετικά σημαντικό θέμα.\n6 Ιουλίου: Ο Κωστάκης Κουτσοκούμνης έρχεται και πάλι στην Ελλάδα και συμφωνεί με την ΕΠΟ για τον συγκεκριμένο κώδικα.\n14 Ιουλίου: Πέρασε ο κώδικας δεοντολογίας σε συνεδρίαση του ΔΣ της ΕΠΟ.\n12 Αυγούστου: Παναθηναϊκός και ΠΑΟΚ λένε πως δεν θα κατέβουν στο πρωτάθλημα αν δεν αλλάξει η διαιτησία και η ΕΠΟ τους ζητάει να το θέσουν γραπτώς και επίσημα.\n29 Αυγούστου: Ο Κουτσοκούμνης έρχεται και πάλι στην Ελλάδα για επαφές και στις 30 υπάρχει κάλεσμα σε ΠΑΕ για συνάντηση στην ΕΠΟ. Στις 29 στις συναντήσεις με ΕΠΟ και Κοντονή FIFA και UEFA παίρνουν το μέρος του Υφυπουργού και ουσιαστικά δίνουν το πράσινο φως για έναρξη του πρωταθλήματος καθώς τον στηρίζουν σε τρία πράγματα. Επιστροφή προσώπων στις επιτροπές, διαιτησία και βούλευμα για κάρτα υγείας. Μάλιστα κατά την έξοδό του από την ΓΓΑ, ο Κύπριος παράγοντας δηλώνει σίγουρος για την έναρξη του πρωταθλήματος.\n30 Αυγούστου: Νέα πρόκληση από ΕΠΟ, καθώς λίγα λεπτά πριν την συνάντηση των FIFA-UEFA με τις ομάδες, τις ενημερώνει πως αναβάλλεται αυτή η συνάντηση. Κίνηση που είχε ως συνέπεια την έντονη διαμαρτυρία των ΠΑΕ, οι οποίες μάλιστα λίγες μέρες μετά έστειλαν σχετική επιστολή στις διεθνείς Ομοσπονδίες για το θέμα αυτό.\nΜε αίσιο όπως φάνηκε τέλος, οι συναντήσεις αυτό το καλοκαίρι ήταν πολλές και σημαντικές. Η αλήθεια είναι πως αν οι FIFA-UEFA δεν είχαν αλλάξει στάση, τότε το αδιέξοδο θα συνεχιζόταν. Βλέποντας όμως πως έτσι δεν υπάρχει περίπτωση να άρχιζε το πρωτάθλημα, έβαλαν και αυτές νερό στο κρασί τους και όλα πήραν τον δρόμο τους. Μια κίνηση βέβαια που άδειασε τον Γιώργο Γκιρτζίκη αλλά άνοιξε το πράσινο φως για να δούμε επιτέλους μπαλίστα.\nΔΙΑΙΤΗΣΙΑ ΒΑΣΣΑΡΑΣ, ΟΡΙΣΜΟΙ\nΚεφάλαιο διαιτησία. Και εδώ είχαμε πολλά και σημαντικά πράγματα. Γκρίνιες, ίντριγκες, κόντρες και ασυμφωνία, καθώς το πρωτάθλημα ουσιαστικά αρχίζει με τους ίδιους διαιτητές για τους οποίους υπήρξε τα τελευταία χρόνια έντονη γκρίνια, να βρίσκονται και πάλι στις λίστες. Μένει να δούμε αν το περιβόητο ισπανικό μοντέλο δουλέψει. Όπου ισπανικό μοντέλο, υπάρχει ένας υπεύθυνος διαιτησίας από την ΕΠΟ, ένας από την Σούπερ Λίγκα και ένας επιδιαιτητής που αποφασίζει αν οι προηγούμενοι δύο έχουν διαφωνίες.\n21 Ιουλίου: Ο Μπίκας ξεκαθαρίζει πως δεν θα έχει σχέση με την διαιτησία και τη νέα προσπάθεια που γίνεται.\n22 Ιουλίου: Σημαντική ημέρα, καθώς ο πρόεδρος της Σούπερ Λίγκας Γιώργος Στράτος συναντά τον πρόεδρο της ΕΠΟ Γιώργο Γκιρτζίκη με τους δύο άνδρες να συμφωνούν για το ισπανικό μοντέλο διαιτησίας.\n27 Ιουλίου: Πραγματοποιείται συνάντηση της κίνησης τψν 12 μικρομεσαίων ομάδων της Λίγκας (ουσιαστικά ήταν αυτές που πρότειναν το συγκεκριμένο μοντέλο) και αποφασίζουν να προτείνουν τον Δημήτρη Σαραϊδάρη ως τον άνθρωπο της Σούπερ Λίγκας στην διαιτησία.\n1η Αυγούστου: Πραγματοποιείται ένα ακόμα ΔΣ της Λίγκας και ανακοινώνεται και επίσημα πως ο Σαραϊδάρης θα είναι ο άνθρωπος του Συνεταιρισμού στο ισπανικό μοντέλο.\n11 Αυγούστου: Πρώτη μεγάλη διαφωνία και για το θέμα αυτό. Ο πρόεδρος της Λίγκας Γιώργος Στράτος αποχωρεί από την συνάντηση στην ΕΠΟ, καθώς δεν συμφωνεί με την τοποθέτηση του Καλύβα ως επιδιαιτητή αλλά και για τους πίνακες διαιτησίας χωρίς να έχει ερωτηθεί για το παραμικρό. Την ίδια μέρα υπάρχει επίθεση της ΕΠΟ σε Σαραϊδάρη και κατηγορίες πως γνώριζε αλλά έλεγε ψέματα.\n5 Σεπτεμβρίου: Ο κύβος ερρίφθη και ο Κύρος Βασσάρας είναι ο νέος επιδιαιτητής. Μια απόφαση που χαιρετίστηκε από πολλές ομάδες, ενώ υπήρξαν και πολλές επίσης που τόνισαν πως θα περιμένουν να δουν τα έργα του, κρατώντας ξεκάθαρα μια στάση αναμονής.\nΤελικά έστω και αν κανείς δεν πιστεύει ή έστω ελάχιστοι ρομαντικοί πως όλα θα πάνε καλά ως το τέλος χωρίς γκρίνιες, βρέθηκε λύση και με την διαιτησία. Βασσάρας ως επιδιαιτητής, Γκρούτσης ως εκπρόσωπος της ΕΠΟ και Σαραϊδάρης ως εκπρόσωπος της Σούπερ Λίγκας θα πρέπει να δουλέψουν απίστευτα πολύ προκειμένου να σταματήσει αυτή η καχυποψία προς τους διαιτητές. Αν τα καταφέρουν θα έχουν πετύχει πολλά, αν όχι, απλά θα επιστρέψουμε πάλι στην γκρίνια και στις φωνές...\nΜΕ ΠΟΙΑ ΑΓΩΝΙΣΤΙΚΗ ΘΑ ΑΡΧΙΖΕ\nΚαι εκεί που όλα λύθηκαν όσον αφορά την κόντρα Πολιτείας-ΕΠΟ και το πρωτάθλημα αποφασίστηκε να αρχίσει και πάλι, είχαμε την διαφωνία της Λίγκας με τη NOVA αναφορικά με την αγωνιστική που θα άρχιζε ο μαραθώνιος. Το συνδρομητικό ήθελε από την 3η αγωνιστική, η Λίγκα από την 1η και η κόντρα ξέσπασε. Υπήρξε και εκεί ένταση, εξώδικα και διαφωνίες, όχι μόνο για το θέμα αυτό αλλά και για τα χρήματα που η NOVA δεν έδινε στις ομάδες όσο το πρωτάθλημα δεν άρχιζε. Ωστόσο οι ομάδες αποφάσισαν να μην τραβήξουν το σχοινί και δέχθηκαν να αρχίσει την 3η αγωνιστική. Βέβαια και σε αυτό είχαμε διαφωνίες όπως πάντα άλλωστε. Υπέρ του να αρχίσει το πρωτάθλημα από την 3η αγωνιστική τάχθηκαν 9 ΠΑΕ (Ολυμπιακός, Αστέρας Τρίπολης, Ατρόμητος, Κέρκυρα, ΑΕΛ, Λεβαδειακός, Ξάνθη, Πανιώνιος, Πλατανιάς), υπέρ του να ξεκινήσει από την 1η 6 ομάδες (ΑΕΚ, Βέροια, Ηρακλής, Παναιτωλικός, ΠΑΟΚ, ΠΑΣ Γιάννινα), ενώ ο Παναθηναϊκός ψήφισε λευκό. Ακόμα πάντως και αν φάνηκε για ακόμα μία φορά πως μόνο σύμπνοια δεν υπάρχει στην Λίγκα, ξεπεράστηκε και αυτό το πρόβλημα και θα δούμε μπαλίτσα το Σαββατοκύριακο.\nΦΤΑΝΟΥΜΕ ΣΤΗΝ ΕΠΑΝΕΝΑΡΞΗ\nΗ πιο σημαντική συνάντηση από τις δεκάδες που έγιναν όλο αυτό το διάστημα ή έστω αυτή που θα θυμόμαστε περισσότερο λόγω του αίσιου τέλους της ήταν αυτή της Παρασκευής 2 Σεπτεμβρίου. Παράγοντες των ομάδων της Σούπερ Λίγκας είχα συνάντηση με τον Σταύρο Κοντονή στην Γενική Γραμματεία Αθλητισμού και τελικά υπήρξε συμφωνία για έναρξη του πρωταθλήματος στις 10 Σεπτεμβρίου.\nΚαι έτσι οι φίλοι του ποδοσφαίρου μετά από ένα καλοκαίρι που αντί να κάνουν μπάνια ή έστω να ασχολούνται με τις μεταγραφές των ομάδων τους, διάβαζαν για κόντρες και ανακοινώσεις επί ανακοινώσεων, ετοιμάζονται να δουν επιτέλους μπάλα που τόσο έχει λείψει σε όλους μας.\nΒέβαια ελπίδα μας είναι να παρακολουθήσουμε ένα πρωτάθλημα αντάξιο των κινήσεων που έγιναν στο μεταγραφικό παζάρι και στο οποίο πρωταγωνιστές θα είναι ΜΟΝΟ οι ποδοσφαιριστές. Αν γίνει αυτό, τότε όλα θα έχουν πάει καλά, αν δεν γίνει, εδώ είμαστε να γράφουμε για τις συναντήσεις και τα αδιέξοδα που ακολουθούν το ένα το καλό. Καλή ποδοσφαιρική χρονιά να έχουμε μάγκες...\nΟ Αργεντίνος άνοιξε το σπίτι και την ψυχή του στο G-Weekend Journal! Μια ζωή σαν ποδοσφαιρικό παραμύθι, ο έρωτας με την Λάτσιο, ο Παναθηναϊκός και η πίστη του για αναγέννηση...\nΟ Δημήτρης Τομαράς γράφει στο G- Weekend Journal για το... τρελό καλοκαίρι του Ολυμπιακού, τον αποκλεισμό - σοκ από το Champions League αλλά και το πάθος ώστε το πρωτάθλημα να πιάσει πάλι... Λιμάνι!


Πέντε νέα έργα ξεκινούν στη Μαγνησία\nΤελευταία ενημέρωση: 2018-02-15, 15:02:37\nΠέντε νέα έργα, συνολικού προϋπολογισμού 2 εκατ. ευρώ, ξεκινούν άμεσα από την Περιφερειακή Ενότητα Μαγνησίας και Σποράδων, μετά την ολοκλήρωση της ηλεκτρονικής διαγωνιστικής διαδικασίας, από την οποία προέκυψαν οι προσωρινοί μειοδότες.\nΤα πέντε αυτά έργα είναι:\nΑναπλάσεις υφιστάμενων παιδικών χαρών Δήμου Αλοννήσου, προϋπολογισμού 82.811,43€\nΚαθαρισμός ερεισμάτων – κοπή χόρτων έτους 2018, προϋπολογισμού 200.000,00€\nΣυντήρηση ηλεκτροφωτισμού Π.Ε. Μαγνησίας & Σποράδων 2018, προϋπολογισμού 300.000,00€\nΚαθαρισμός ρεμάτων Σκοπέλου, προϋπολογισμού 200.000,00€\nΔιαγράμμιση στο οδικό δίκτυο αρμοδιότητας Π.Ε. Μαγνησίας χρήση έτους 2018, προϋπολογισμού 140.000,00€\nΑσφαλτικές εργασίες στο οδικό δίκτυο Βόλου-Βελεστίνου, προϋπολογισμού 1.200.000,00€.\nΣε δηλώσεις της η Αντιπεριφερειάρχης Μαγνησίας και Σποράδων κ. Δωροθέα Κολυνδρίνη ανέφερε «Σε συνεργασία με τον Περιφερειάρχη Θεσσαλίας Κώστα Αγοραστό, προγραμματίζουμε και υλοποιούμε χρήσιμα έργα, τόσο για τη Νησιωτική, όσο και για την Ηπειρωτική Μαγνησία. Συνεπείς στις δεσμεύσεις μας, συνεχίζουμε καθημερινά το έργο μας μαζί με τις Υπηρεσίες της Περιφέρειας Θεσσαλίας – Περιφερειακής Ενότητας Μαγνησίας και Σποράδων, στοχεύοντας στη βελτίωση της καθημερινότητας των πολιτών. Είναι έργα ουσίας στο οδικό δίκτυο της αρμοδιότητάς μας που αφορούν στην ακόμη μεγαλύτερη ασφάλεια των οδηγών. Στόχος μας να ολοκληρωθούν τα έργα εντός των χρονοδιαγραμμάτων και το συντομότερο δυνατόν, προς όφελος των πολιτών».\nΣτο έργο «Αναπλάσεις υφιστάμενων παιδικών χαρών Δήμου Αλοννήσου» προβλέπεται η χωροθέτηση παιδικών χαρών στην Αγ. Παρασκευή, στον Οικισμό Πατητήρι και στον Οικισμό Βότση.\nΣτο έργο «Καθαρισμός ερεισμάτων – κοπή χόρτων έτους 2018», οι εργασίες αφορούν τον ετήσιο καθαρισμό του Εθνικού & Επαρχιακού Οδικού Δικτύου αρμοδιότητας Μαγνησίας Π.Ε. από αυτοφυή βλάστηση αγριόχορτα και ζιζάνια καθώς και από κλαδιά αυτοφυών δένδρων και θάμνων που δυσχεραίνουν την ασφαλή κίνηση των διερχόμενων οδηγών (έλλειψη ορατότητας, δυσκολία πρόσβασης στις οδούς, δυσχέρεια στην απορροή των ομβρίων κ.λ.π.) και την διέλευση των οχημάτων καθώς μειώνουν το ελεύθερο πλάτος του οδοστρώματος, αφετέρου μπορεί να παρεμποδίζουν την ορατότητα στην κατακόρυφη και οριζόντια σήμανση του οδικού δικτύου.\nΣτο έργο «Συντήρηση ηλεκτροφωτισμού Π.Ε. Μαγνησίας & Σποράδων 2018», προβλέπεται η αποκατάσταση των ζημιών, η βελτίωση και η καλή λειτουργία εν γένει των κόμβων και των δικτύων φωτεινής σηματοδότησης και οδοφωτισμού, οδοφωτισμό νέων σημείων ή κόμβων που είναι αναγκαίο, του οδικού δικτύου της Π.Ε. Μαγνησίας, αρμοδιότητας της Δ.Τ.Ε. της Π.Ε. Μαγνησίας & Σποράδων.\nΣτο έργο «Καθαρισμός ρεμάτων Σκοπέλου», προβλέπεται ο καθαρισμός υδατορεμάτων της Ν. Σκοπέλου σε μήκος περίπου 3000 μ., ήτοι θα απομακρυνθούν απορρίμματα, μπάζα και βλάστηση που μειώνουν την παροχετευτική ικανότητά τους , δυσχεραίνοντας τη παροχέτευση των υδάτων προς τα κατάντη. Τα σκουπίδια και τα φυτικά κλαδιά και ρίζες θα διατεθούν στο ΧΥΤΑ Σκοπέλου.\nΣτο έργο «Διαγράμμιση στο οδικό δίκτυο αρμοδιότητας Π.Ε. Μαγνησίας χρήση έτους 2018», προβλέπεται να πραγματοποιηθεί πλήρης διαγράμμιση ασφαλτικού οδοστρώματος με υλικό υψηλής αντοχής και ανακλαστικότητας, στον άξονα της οδού και διαγράμμιση οδοστρώματος στις διαβάσεις πεζών οδών αρμοδιότητας Π.Ε. Μαγνησίας τύπου “zebra” με θερμοπλαστικό υλικό.\nΤέλος στο έργο «Ασφαλτικές εργασίες στο οδικό δίκτυο Βόλου-Βελεστίνου», προβλέπεται η ανακατασκευή ασφαλτοτάπητα σε συνεχή τμήματα. Συγκεκριμένα η ανακατασκευή των ασφαλτοταπήτων αφορά στην εξάλειψη τοπικών φθορών του ασφαλτικού οδοστρώματος και την ανακατασκευή των ασφαλτικών στρώσεων για την αποκατάσταση της ομαλότητας και συγκεκριμένα προβλέπονται εργασίες όπως, φρεζάρισμα, διάστρωση ασφαλτικής στρώσης, κατασκευή αντιολισθηρής στρώση κυκλοφορίας και πλήρης διαγράμμιση (είτε αρχική είτε αναδιαγράμμιση) ασφαλτικού οδοστρώματος.


Να ανατραπεί η αδικία για την ΑΣΠΙΣ ΠΡΟΝΟΙΑ! | Nextdeal\nNextdeal newsroom, 19/9/2013 - 10:10\nΝα ανατραπεί η αδικία για την ΑΣΠΙΣ ΠΡΟΝΟΙΑ!\nNextdeal newsroom, 19/9/2013\nΣτο καυτό θέμα της ΑΣΠΙΣ ΠΡΟΝΟΙΑ αναφέρεται ο κύριος Ευτύχιος Γεωργακάκης, Ασφαλιστικός Σύμβουλος στο Καστέλλι Κισσάμου Χανίων, με επιστολή του στο www.nextdeal.gr.\nΔιαβάστε παρακάτω την επιστολή του κύριου Γεωργακάκη.\n"Αγαπητοί φίλοι, συνάδελφοι και εμπλεκόμενοι στην ασφαλιστική διαμεσολάβηση και όχι μόνο,\nΠέρασαν τέσσερα χρόνια με το πρόβλημα της Ασπίς Πρόνοια να μένει άλυτο. Τα έχουμε πει και τα έχουμε ξαναγράψει. Πελάτες στον αέρα, ασφαλιστές υπό διωγμό και οι διαχειριστές αυτής της υπόθεσης το μόνο που ξέρουν είναι να βγάζουν φιρμάνια με μοναδικό στόχο την συνέχιση του προβλήματος και την γενική κόπωση, λέγοντας ότι δεν «έχουμε κλέψει» και με αποτέλεσμα να φέρνουν τον ελληνικό λαό σε δυσχέρεια.\nΜε απόρροια είδα την ανακοίνωση του επόπτη στις 16/06/2013 ότι μέχρι 04/10, οι πελάτες πρέπει να παρουσιάσουν δηλώσεις, συμβόλαια κτλ, διαφορετικά θα χάσουν τα δικαιώματα τους, σύμφωνα με τον σύλλογο Χανίων (που τυγχάνει να είμαι μέλος αλλά δεν ρωτήθηκα και διαχώρισα την θέση μου).\nΑν ξεκινήσουμε από το νόμο 400/70 με όλες τις αλλαγές που μέχρι σήμερα έχουν γίνει και κανείς δεν εφαρμόστηκε, βλέπουμε με πόση ευκολία διαφοροποιούν τους νόμους και ψηφίζουν (12/09/2013 για τη δικαιοσύνη http://www.youtube.com/watch?feature=player_embedded&v=wWdut0XaUj8) και ακόμη καταργούν, ερήμην του λαού, τότε με συνχωρείτε, κάθε άλλο παρά δημοκρατία έχουμε.\nΗ Ασπίς τουλάχιστον είχε μηχανογράφηση και έτσι είναι καταγεγραμμένα ΟΛΑ τα στοιχεία όλων των πελατών εν ισχύ: ελεύθερα, εξαγορές νοσοκομειακών προγραμμάτων κτλ.\nΑπορώ λοιπόν που ωφελεί στο να βάζουμε προθεσμίες και να χάνουμε δικαιώματα;\nΕάν, κύριε επόπτη, εσείς και οι προϊστάμενοί σας θέλουν να ξεκινήσουν την διαδικασία αποζημίωσης των πελατών όπως αναφέρομαι χωρίς προθεσμίες ή τουλάχιστον μεσοπρόθεσμες να στέλνουν δικαιολογητικά οι ασφαλιζόμενοι και να αποζημιώνονται είναι πολύ απλό και κατανοητό, πιθανών λοιπόν να προτίθεστε να πράξετε το αντίθετο, πουθενά και ποτέ δεν γίνεται αυτό που γίνεται στην χώρα μας.\nΔεν υπάρχει κοινή λογική να επικαλούμαστε πιθανούς νόμους, μα αφού εσείς οι ίδιοι τους καταργείτε όποτε θέλετε και τους τροποποιείτε όπως θέλετε.\nΕσείς αυτό που θέλετε είναι να ισοπεδώσετε τα πάντα στην ελληνική κοινωνία. Το έχουμε καταλάβει και να είστε σίγουροι ότι αυτό δεν θα το επιτρέψει ο ελληνικός λαός. Όμως θα λογοδοτήσει και πολύ σύντομα. Αυτό που επίσης δεν καταλαβαίνω παρ’ όλο που έχουν γίνει φιλότιμες προσπάθειες από συλλόγους και σωματεία γιατί δεν γινόμαστε μια φωνή να απαιτήσουμε το δίκιο μας . Ξέρετε το «διαίρει και βασίλευει» τους βολεύει, όμως δεν βολεύει τους χιλιάδες πελάτες και ασφαλιστές. Προσέξτε διότι με τις ανακοινώσεις δεν αποποιούνται οι ευθύνες όλων μας και αυτό που η ψυχή, η καρδιά και η αλήθεια επιβάλλει και όχι αυτό που επί ετών έχουν φέρει την κοινωνία στις 5000 αυτοκτονίες, στην αύξηση κατά 30% της ανεργίας και εντέλει στην εξαθλίωση.\nΕπειδή πιστεύω πατριωτικά και ελληνικά, μπορούμε να ανατρέψουμε την αδικία για να αποκατασταθεί η αλήθεια που όλοι πιστεύω πως επιζητούμε και θέλουμε για το καλό των πελατών, ασφαλιστών, του δεσμού και της κοινωνίας.\nΘέτω τον εαυτό μου στην υπηρεσία σε όποιο θεσμό ή φυσικό πρόσωπο , καλοπροαίρετα για την δικαιοσύνη όλων των πελατών (ούτως ώστε όλοι τους να αποζημιωθούν στο 100%) για την αποκατάσταση της αλήθειας. Σε περίπτωση που δεν το πράξετε θα είστε καταζητούμενοι και σίγουρα θα σας βρούμε στο προσεχώς μέλλον για να απολογηθείτε και να δοθούν οι ευθύνες.\nERGO: Τα «μαθηματικά» πίσω από την ασφάλιση αυτοκινήτου\nΗ ασφάλιση αυτοκινήτου αποτελεί την πιο διαδεδομένη ασφαλιστική κάλυψη και δικαιολογημένα όχι μόνο λόγω του υποχρεωτικού χαρακτήρα της, αλλά και...\nNextdeal newsroom, 25/10/2021 - 10:12 25/10/2021


QOSHE - Νίκος Τζιανίδης\nΤα «Παράσιτα» γκρέμισαν τα άλλοθι των ανικάνων και των... Ελλήνων\n«Σιγά μην πάρουν το αγαλματάκι οι Κορεάτες. Το αμερικανικό καλλιτεχνικό...\nΚάποτε με ρωτούσαν με τι ασχολούμαι κι απαντούσα κρυφοκαμαρώνοντας: «Αθλητικός...\nΜια γυναίκα ζει εδώ και δυο χρόνια μέσα σ’ ένα αυτοκίνητο! Τρώει, αν βρει να φάει,...\nΤα έβλεπες τροµαγµένα, αµήχανα, να στέκονται µπρος από την επιτροπή των ειδηµόνων...\n«Πες το το Σάββατο, θα αμειφθείς την Κυριακή» λέει παραλλαγμένη μια αιγυπτιακή...\nΡοτβάιλερ: Μην πυροβολείτε τα ζώα, για όλα φταίνε πάντα οι άνθρωποι\nΚάποτε, παλιά, στον ζωολογικό κήπο της Νέας Υόρκης, σε κλουβί που βρισκόταν σε θέση...\nΑλμυρός-Λούνα Παρκ: Ας αναλάβει κάποιος την ευθύνη επιτέλους, ένα παιδί σκοτώθηκε!\nΈνα παιδί, μία 13χρονη, δεν μπορεί πια να γελάσει. Ένα παιδί μένει απαρηγόρητο και...


Κουβεντιάζοντας… με την Αικατερίνη Τεμπέλη – ΗΧΩ ΤΗΣ ΑΡΤΑΣ\nΑλφαβητάρι των παθών- Αλχημικοί αλγόριθμοι\n-Είναι παράδοξο το τέταρτο βιβλίο μου να είναι ποιητική συλλογή και μάλιστα η πρώτη μου, με την έννοια ότι όσα με γνωρίζουν και ξέρουν πως γράφω από παιδί ποίηση, περίμεναν έτσι να έχω ξεκινήσει αντί εκδίδοντας μυθιστόρημα. Ωστόσο δεν ακολουθώ συνήθως την πεπατημένη και το βρίσκω πολύ διασκεδαστικό να βγαίνω απ’ τα “κουτάκια” στα οποία με ταξινομούν κατά καιρούς. Η συλλογή αυτή πάντως ξεκίνησε να γράφεται το 2017, πριν δηλαδή συμβούν όλ’ αυτά, αλλά ολοκληρώθηκε το 2020 μιας κι η καραντίνα μας έκλεισε για τα καλά στα σπίτια μας. Αυτός ο χρόνος ήταν σαν κάψιμο στο δέρμα κι άφησε το ανεξίτηλο σημάδι του. Το σοκ ήταν μεγάλο, ανατράπηκε κάθε τι δεδομένο στη ζωή μας, οι κοινωνικό-οικονομικές επιπτώσεις είναι τεράστιες κι οι ψυχολογικές ακόμη μεγαλύτερες μιας κι όλα βιώσαμε μικρές ή και μεγάλες απώλειες κατά τη διάρκειά του.\nΕίμαι βέβαιη πως κανείς μας, παγκόσμια, δεν θα τον ξεχάσει. Το πως, κυρίως, εργαλειοποιήθηκε αυτή η επιδημία για να ενταθεί η καταστολή στη χώρα μας σε πολλά κινηματικά πεδία και παράλληλα ο κοινωνικός έλεγχος με επίφαση τη δημόσια ασφάλεια, είναι κάτι που παρακολουθώ στενά. Νεκροπολιτική γαρ. Ευτυχώς υπήρξαν και υπάρχουν ζωογόνες συλλογικές αντιστάσεις κι έτσι αντί να κρυφτούν οι τρύπες του συστήματος, όπως τα τεράστια κενά στον τομέα της υγείας, δεν αμφιβάλλει πια ο κόσμος για το αδιαμφισβήτητο γεγονός: ο βασιλιάς είναι γυμνός. Και μπορεί αμυντικά να γελάμε με πολλά απ’ όσα διαδραματίζονται (τα άπειρα memes είναι ένα χαρακτηριστικό παράδειγμα), αλλά “έχουμε την οργή” να επιμένει. Κι αν ψιθυρίζει τώρα, αργά ή γρήγορα θα κραυγάσει.\n2. Γιατί το αφιερώνετε «Στους απανταχού αποκλίνοντες»;\n-Με τη συχνότητα που “ανακαλύπτονται” ψυχικές διαταραχές, αργά ή γρήγορα όλα μας θα θεωρούμαστε μη-φυσιολογικοί. Όχι πως πιστεύω δα στην κανονικότητα (άλλη μια σαθρή έννοια), αλλά αυτή χρησιμοποιείται σαν όρος για να οριστούν οι λογής αποκλίσεις (κάπως πρέπει να πουλήσουν κι οι φαρμακοβιομηχανίες τα προϊόντα τους) κι έτσι αναγκαστικά τη χρησιμοποιώ. Αυτό που πίστευα και πιστεύω, είναι ότι με βάση οποιοδήποτε “μέτρο”, οποιαδήποτε νόρμα, ο κάθε άνθρωπος μπορεί να θεωρηθεί αποκλίνων. Εξυπηρετεί άλλωστε αυτός ο διαχωρισμός τις εκάστοτε εξουσίες (όπως έχει δείξει η Ιστορία), βγάζει αρχικά εκτός τους κάθε είδους “ενοχλητικούς” και “διαφορετικούς”, κι ενίοτε ακολούθως τους εξουδετερώνει απόλυτα. Άλλοτε πάλι, ευτυχώς όχι. Καθολικά φυσιολογικό πάντως, δεν υπάρχει. Συντάσσομαι λοιπόν μ’ όσα βιώνουν κοινωνικούς και άλλους αποκλεισμούς για οποιοδήποτε χαρακτηριστικό τους, γιατί είναι αυτά που είναι, εντέλει. Ας δώσουμε χώρο σε κάθε άτομο να υπάρξει. Δεν ανήκει άλλωστε σε κανέναν ο κόσμος για να τον οικειοποιείται κι ανάλογα να περιθωριοποιεί όσα θέλει να βγουν έξω απ’ τα “χωράφια” του.\nΗ ζωή δεν έχει οδηγίες χρήσης. Δεν μπορεί κανένας μας να διεκδικεί το copyright της ορθής συμπεριφοράς και των χρηστών ηθών. Ας έχουμε λοιπόν κριτική στάση απέναντι στις “αυθεντίες” που υψώνουν τείχη, ας αφήσουμε στην άκρη τα στερεότυπα για να μπορέσουμε να γνωρίσουμε με ανοιχτή καρδιά όποια κι όποιον βαδίζει κοντά μας ή ας κάνουμε -γιατί όχι;- μια παράκαμψη για να μπούμε στο άγνωστο μονοπάτι τους. Ας κοιτάξουμε να είμαστε αλληλέγγυοι γι’ αρχή. Κι ίσως κάποτε γίνουμε και καλύτεροι (συν)άνθρωποι.\n3. Μια νέα μορφή γραφής και καταγραφής με μια μοναδική ιδέα πράγματι ως αλφαβητάρι και αφιερωμένα σε δικά σας πρόσωπα. Πώς καταλήξατε σ’ αυτή την μορφή γραφής και έκφρασης;\n-Να διευκρινίσω καταρχάς ότι, δεν υπάρχει ούτε μία δημοσιοσχετίστικη αφιέρωση σ’ αυτό το βιβλίο. Τα πρόσωπα στα οποία αφιερώνω κάποια ποιήματα λόγω του αρχικού του όνοματός τους είναι δικοί μου άνθρωποι με τους οποίους έχω μοιραστεί σκοτεινές ανησυχίες, φυσικά και απαστράπτουσες ευτυχίες, περίπλοκες ή και απολύτως ακανθώδεις διαδρομές ζωής και μού είναι πολύ σημαντικά. Ήθελα να μοιραστώ λοιπόν μαζί τους κι αυτή τη μικρή χαρά και να τους τιμήσω με τον τρόπο μου. Κανείς άλλωστε δε θα μας θυμάται για τα κρυφά μας αισθήματα και σε τέτοιες εποχές που μας λείπουν οι αγκαλιές των αγαπημένων μας, χρειαζόμουν ένα διαφορετικό τρόπο να εκφραστώ. Πάντα κάτι αλλιώτικο ψάχνω εδώ που τα λέμε κι έτσι κατέληξα και στο να χρησιμοποιήσω κατ’ αυτόν τον τρόπο το αλφάβητο για να ψηλαφίσω και να καταγράψω την πραγματικότητα όπως εγώ την αντιλαμβάνομαι. Η ιδέα μου ήρθε όταν έγραψα το “Σίγμα”, το πρώτο γράμμα κι από τότε ήταν σχεδόν αδύνατον ν’ αλλάξω ύφος και στυλ. Βγήκα απ’ αυτή την τόσο ενδιαφέρουσα βύθιση, μόνο όταν μπήκε κι η τελευταία τελεία της συλλογής. Τώρα, μπορώ ν’ ασχοληθώ και μ’ άλλου είδους ποιήματα, ξέροντας πάντως ότι κάποια στιγμή θα επιστρέψω σ’ αυτό το δρόμο, αν βέβαια πάνε όλα καλά.\n4. Η ποίηση μας βοηθά να ζήσουμε , να πεθάνουμε και στο ενδιάμεσο να ονειρευτούμε;\n-Η απάντηση σ’ αυτό το ερώτημα δε μπορεί παρά να είναι προσωπική. Η ποίηση άλλοτε μας βοηθάει να ψυχωθούμε, άλλοτε να προβληματιστούμε, άλλοτε να παλέψουμε για τα σημαντικά της ζωής κι άλλοτε όχι. Εξαρτάται ποια ποιήματα θα διαβάσουμε, πότε και πόσο δεκτικά θα είμαστε για να τα νιώσουμε ως το μεδούλι μας. Συμβαίνει όμως δυστυχώς, η ποίηση να ξεμένει κιόλας από ερωμένες κι εραστές, να ξεπέφτει σ’ αδιάφορα χέρια, να “μεταπωλείται” πολύ φτηνά. Στίχοι ποστάρονται σε πάμπολλα προφίλ καθημερινά, με στόχο μεταξύ άλλων δυστυχώς και την αναβάθμιση του ίματζ των “χρηστών” της, τον εύκολο εντυπωσιασμό κ.ο.κ., και τέτοιες επιπόλαιες αναγνώσεις δεν θεωρώ ότι προσφέρουν και πολλά, κακά τα ψέματα. Αν συνέβαινε κάτι διαφορετικό άλλωστε, θα το ξέραμε, πλην όμως οι πωλήσεις των αντίστοιχων βιβλίων εξακολουθούν να είναι πενιχρές, οπότε… Έχει νόημα επομένως, εκτός από μεμονωμένους στίχους, να διαβάζονται κι ολόκληρα τα ποιήματα, ολόκληρες οι ποιητικές συλλογές. Αξίζει να ενδώσουμε στο ποιητικό σύμπαν του κάθε δημιουργού, αδιάφορο αν είναι γνωστός ή όχι. Προσωπικά διαβάζω το σύνολο του έργου όποιας/ου μ’ ενδιαφέρει, όπως του εξαιρετικού Κ ω σ τ ή Τριανταφύλλου (του οποίου η εικαστική δημιουργία κοσμεί την ποιητική μου συλλογή), αλλά και νέους ποιητές που δεν τους “σπρώχνει” κανένας εκδότης και παλεύουν με τις δικές τους δυνάμεις να κάνουν ό,τι μπορούν. Χαίρομαι όταν μου στέλνουν επίσης να δω ανεξάρτητα περιοδικά (ευτυχώς που υπάρχουν κι αυτά και γλυτώνουν κάποιοι άνθρωποι απ’ την οικονομική αφαίμαξη της έκδοσης), στα οποία δημοσιεύουν ποιήματά τους άγνωστοι άνθρωποι και φυσικά διαβάζω κι αυτοεκδόσεις.\nΈχουμε μεγάλη ποιητική παραγωγή ως χώρα κι είναι κρίμα που δεν διαβάζεται ευρέως η ποίηση. Υπάρχουν υπέροχα πλάσματα που γράφουν και ξεχωρίζουν. Ο Ευάγγελος Ρ. Ρουσσάκης είναι ένας τέτοιος νέος ποιητής, παραδείγματος χάριν, ο Κυριάκος Μουτίδης που παρακολουθώ σταθερά κ.α. Έτσι, για να μην είμαι μόνο αυτοαναφορική σ’ αυτή την συνέντευξη ή να μιλήσω για τους φίλους μου που γνωρίζει πια το κοινό, προτείνω καταληκτικά να διαβάσει ο κόσμος κι άλλες ποιήτριες και ποιητές. Ν’ αφήσει την ποίηση να εισβάλλει στη δύσκολη καθημερινότητα, ν’ ανοίξει ένα παράθυρο στην ελπίδα.\nΕύχομαι κάθε επιτυχία σε μια άκρως πρωτότυπη και ενδιαφέρουσα ποιητική συλλογή που σίγουρα έχει να πει πολλά σε μας τους αποκλίνοντες…\nΠοιά είναι η Αικατερίνη Τεμπέλη.\nΤο «Αλφαβητάρι των Παθών- Αλχημικοι αλγόριθμοι» είναι το τέταρτο βιβλίο της (εκδόσεις «Ελευθερουδάκης», 2020) και η πρώτη της ποιητική συλλογή. Προηγήθηκε «Το ποτάμι στον καθρέφτη» (συλλογή διηγημάτων, «Άνεμος εκδοτική», 2015), καθώς και τα μυθιστορήματα «Η σκόνη των άστρων» (2010) και το «Βενετσιάνικο χρυσάφι» (2007) . Και τα δύο εκδόθηκαν απ’ τις εκδόσεις «Μοντέρνοι Καιροί».\nΣήμερα ζει στην Αθήνα, ασχολείται με την Ιστορία και το Θέατρο, ενώ συμμετείχε πρόσφατα στην ταινία μικρού μήκους του Γιώργου Τριανταφύλλου «Άγγιξέ με«.\nΤις νύχτες γράφει στίχους, που μελοποιούν νέοι καλλιτέχνες όπως ο Παναγιώτης Λιανός, ο Χρήστος Δάβρης κ.α.


NEWS MESSINIA - ΜΕΣΣΗΝΙΑΚΑ ΝΕΑ και ΕΙΔΗΣΕΙΣ: Η «επίθεση» του Καμμένου στον Μητροπολίτη Μεσσηνίας, τα ρουσφέτια και η συνέπεια των λόγων\nΗ «επίθεση» του Καμμένου στον Μητροπολίτη Μεσσηνίας, τα ρουσφέτια και η συνέπεια των λόγων\nτου Λάμπρου Τζούμη\nΠριν μερικές μέρες ο ΥΕΘΑ παραχώρησε εκτενή τηλεοπτική συνέντευξη κατά τη διάρκεια της οποίας αναφέρθηκε σε πολλά και ενδιαφέροντα θέματα των Ενόπλων Δυνάμεων (Ε.Δ.). Αλγεινή εντύπωση προκάλεσε η λεκτική επίθεση που έκανε στον Μητροπολίτη Μεσσηνίας τον οποίο ουσιαστικά κατονόμασε ως το βασικό υπεύθυνοτης ύπαρξης «ρουσφετιού» στις Ε.Δ.\nΟ υπουργός αναφερόμενος στα στρατόπεδα ανά την επικράτεια και σε πιέσεις τοπικών παραγόντων,ανέφερε ότι ο ιεράρχης του «επιτίθεται συνεχώς διότι τα τετράδια με τα ρουσφέτια που του έστελνε δεν τα ικανοποιεί».\nΣε διευκρίνιση που ζήτησε ο δημοσιογράφος, ο Πάνος Καμμένος είπε: «Έστελνε ολόκληρα τετράδια, οι άλλοι το κατάλαβαν, αλλά ο Μητροπολίτης Μεσσηνίας θέλει να έχει 3 στρατόπεδα και ένα βιβλίο ρουσφέτι, αυτό δεν γίνεται». Δεν μας είπε βέβαια ο ΥΕΘΑ ποιοι είναι αυτοί οι περίφημοι «άλλοι» και γιατί δεν αναφέρθηκε ονομαστικά και σ΄αυτούς.\nΌπως είναι εύλογα κατανοητό ο Σεβασμιότατος, τον οποίο δεν γνωρίζω προσωπικά, παρά το γεγονός ότι κατάγομαι από το νομό Μεσσηνίας, υπήρξε θύμα «παράπλευρης απώλειας».\nΔηλαδή της «εμμονής» του ΥΕΘΑ απέναντι στο νομό Μεσσηνίας, λόγω Αντώνη Σαμαρά, στον οποίο αναφέρθηκε κατ΄ επανάληψη στη συνέντευξήτου.\nΑφού λοιπόν ο ΥΕΘΑ«κατατρόπωσε» τον Μητροπολίτη Μεσσηνίας, στη μάχη του απέναντι στο ρουσφέτι, ας δούμε τι έκανε ο ίδιος για το θέμα αυτό κατά τη διάρκεια της θητείας του στο Υπουργείο Άμυνας.\nΛίγο μετά την ανάληψη των καθηκόντων του σε επίσκεψη στον Έβροστις 07 Φεβ. 2015, έκανε δηλώσεις στις οποίες δεν παρέλειψε να αναφερθεί στη Μεσσηνία καιξεκίνησε τον πόλεμο απέναντι στο ρουσφέτι. Είπε: «Οι μονάδες στον Έβρο, στην παραμεθόριο και στα νησιά θα έχουν πληρότητα 100% τουλάχιστον.\nΔεν πρόκειται να συνεχιστεί το φαινόμενο να βλέπουμε 400% πληρότητα της μονάδας στην Καλαμάτα και 30% στην παραμεθόριο». Τόνισε επίσης ότι τα «ρουσφέτια» θα έχουν χαρακτήρα μόνο καθαρά κοινωνικό-εκεί που έχουν ανάγκη τα παιδιά των ανέργων των θυμάτων της κρίσης-και όχι πολιτικό.Κανείς δεν μπορεί να είναι αντίθετος σε όλα αυτά, αλλά τι έκανε στην πραγματικότητα : Τον Ιούνιο του 2016 προώθησε και ψηφίστηκε ο ν. 4361/16 «Ρύθμιση θεμάτων μεταθέσεων οπλιτών, μέριμνας προσωπικού και άλλες διατάξεις»Σύμφωνα με το άρθρο 6 του νομοσχεδίου ένας μεγάλος αριθμός οπλιτών εξαιρείται του συστήματος μοριοδότησης λόγω κοινωνικών προβλημάτων (οικονομικοί, υγείας, κ.λπ). Γίνεται δε αναλυτική καταγραφή των κατηγοριών αυτών. Στο ίδιο άρθρο σε επόμενη παράγραφο αναγράφεται: «Για υπηρεσιακούς λόγους και για λόγους, που επιβάλλει η ανάγκη κοινωνικής προσφοράς των Ε.Δ., δύναται να εξαιρείται ποσοστό οπλιτών, έως το 2% του συνολικού αριθμού των καταταγέντων σε κάθε ΕΣΣΟ ανά Κλάδο των Ε.Δ.». Αφού δηλαδή προηγουμένως έχει αναδειχτεί η σημασία των οικονομικών και κοινωνικών κριτηρίων ενώ ταυτόχρονα έχει προβλεφθεί η εξαίρεση αρκετών κατηγοριών οπλιτών λόγω σοβαρών προβλημάτων, έρχεται και το 2% το οποίο θα εξαιρείται επίσης της μοριοδότησης. Θα είχε ενδιαφέρον να εξηγήσει ο ΥΕΘΑ για ποιο λόγο εξαιρείται το ποσοστό αυτό, ποια είναι τα κριτήρια και ποιος τα καθορίζει; Από την ώρα που έσκισε τα τετράδια με τα ρουσφέτια και οι «άλλοι» κατάλαβαν ότι έχουν να κάνουν με έναν αποφασιστικό ΥΕΘΑ που δεν σηκώνει πολλά – πολλά, ποιος διαχειρίζεται το ποσοστό αυτό που μπορεί πολύ εύκολα να γίνει 10%, καθώς έχει φροντίσει με το άρθρο 1 του ιδίου νομοσχέδιου το θέμα αυτό να υπογράφεται και να υλοποιείται από τον ίδιο ; Οι μεταθέσεις των οπλιτών είναι άραγε θέμα υψίστης εθνικής σημασίας και απαιτούν την υπογραφή από τον ΥΕΘΑ ; Όπως γίνεται αντιληπτό ο λόγος είναι ο έλεγχος της διαδικασίας και η εξυπηρέτηση αιτημάτων της εκλογικής πελατείας.\nΣτο σημείο αυτό θεωρώ σκόπιμο να επισημανθεί τι είναι το «ρουσφέτι» και πως ορίζεται. Προέρχεται από την τουρκική Γλώσσα rüsvet που σημαίνει "δωροδοκία" αναφέρεται στην πρακτική της (συχνά αναξιοκρατικής) εύνοιας κάποιων ατόμων εις βάρος άλλων, ενίοτε με σκοπό την εξαγορά υπηρεσιών. Για παράδειγμα, η «πώληση» θέσεων ή ευνοϊκότερης μετάθεσης ή εξυπηρέτησης τοπικών συμφερόντων, κ.λπ, από πολιτικούς, με σκοπό την «αγορά» ψήφων.Αλήθεια οι «φωτογραφικές» διατάξεις που προώθησε ο ΥΕΘΑ με το Ν. 4407/16 και αυτές που έχει σχεδιάσει με το νέο νομοσχέδιο του Υπουργείου Άμυνας που τέθηκε πρόσφατα σε δημόσια διαβούλευση, σύμφωνα με τις οποίες του δίνεται το δικαίωμα να προσλαμβάνει αριθμό αξιωματικών ειδικής μονιμότητας, δηλ. Ιπτάμενους Χειριστές Ελικοπτέρων, καθώς και να επαναφέρει κάποιους που έχουν ήδη αποστρατευτεί, τη στιγμή που ο θεσμός αυτός έχει θεωρηθεί παρωχημένος και οι ανάγκες των Ενόπλων Δυνάμεων καλύπτονται από τις Στρατιωτικές Σχολές θεωρείται ρουσφέτι ή κοινωνικό αίτημα ;\nΣτην περίπτωση αυτή δέχεται πιέσεις από τους «άλλους» ή το θέμα αυτό το χειρίζονται οι «εμείς;»\nΣτη συνέντευξή που παραχώρησε ο ΥΕΘΑ αναφέρθηκε επίσης στο θέμα της αναδιοργάνωσης και δήλωσε ότι αναλαμβάνει το πολιτικό κόστος του κλεισίματος στρατοπέδων, γεγονός που όπως ανέφερε θα αποφέρει οικονομικό όφελος για τις Ένοπλες Δυνάμεις περίπου 20.000.000 ευρώ. Όλως τυχαίως το ποσό αυτό είναι ισόποσο με αυτό που απώλεσαν οι Ε.Δ. από ένα μόνο στρατόπεδο,αυτό του «ΠΑΥΛΟΥ ΜΕΛΑ» που «ξεπουλήθηκε» στη Θεσσαλονίκη από τη σύμβαση που υπογράφηκε από την κυβέρνηση ΣΥΡΙΖΑΝΕΛ, σε σχέση με την προηγούμενη συμφωνία.Το θέμα της αναδιοργάνωσης είναι εξαιρετικά σοβαρό και πρέπει να προκύψει μετά από μελέτη και διακομματική εθνική συνεννόηση. Να αντιμετωπίζει συγκεντρωτικά θέματα προσωπικού, οργάνωσης, επάνδρωσης, συγκρότησης, δομής διοικήσεως δυνάμεων, διακλαδικότητας, υποστήριξης διοικητικής μέριμνας, πάντα σε συνδυασμό με τις αναγκαίες μειώσεις στους προϋπολογισμούς των Γενικών Επιτελείων. Σε καμιά περίπτωση όμως δεν αντιμετωπίζεται με διάθεση εξυπηρέτησης μικροπολιτικών σκοπιμοτήτων και με σκεπτικό αντιπαράθεσης προσωπικών διαφορών.\nΟ ΥΕΘΑ στο παρελθόν με δηλώσεις του είχε αναφερθεί στο θέμα της αναδιοργάνωσης και δεν παρέλειψε και πάλι να αναφερθεί στην «αγαπημένη» του Μεσσηνία. Στις 2 Ιουν 2016 στη Βουλή, σημείωσε: «Δεν απειλείται η Καλαμάτα από τον Ομέρ Βρυώνη για να έχει στρατεύματα που φυλάνε το γραφείο του κ. Σαμαρά», ενώ τόνισε πως «δεν χρειάζεται να πληρώνουμε εκατοντάδες χιλιάδες ευρώ για να εξυπηρετηθούν τοπικά συμφέροντα».Είναι σημαντικό να θυμάται ο καθένας και κυρίως όταν ασχολείται με την πολιτική ότι η συνέπεια είναι σεβασμός στον ίδιο τον εαυτό του και στις αρχές του. Ας θυμηθούμε τι δήλωνε ο ΥΕΘΑ τον Μάρτιο του 2015, παρουσία του Προέδρου της Δημοκρατίας Προκόπη Παυλόπουλου στις εορταστικές εκδηλώσεις στην Καλαμάτα για την επέτειο της αποτίναξης του τουρκικού ζυγού. Είχε δηλώσει λοιπόν : «Ο κ. Δήμαρχος ανησυχούσε σε σχέση με τη μονάδα του Στρατού. Η μονάδα του Στρατού θα παραμείνει στο στρατόπεδο, με τις απαιτούμενες δυνάμεις, οι οποίες χρειάζονται για τη λειτουργία του». Στις εξαγγελίες του ο ΥΕΘΑ για το κλείσιμο στρατοπέδων στις 2 Ιουν 16, είχε επικαλεστεί ότι αυτό θα αποτελέσει δημοσιονομικό ισοδύναμο για τη διάσωση των ειδικών μισθολογίων.Μετά την υπογραφή του 4ου μνημονίου από την κυβέρνηση ΣΥΡΙΖΑΝΕΛ και το νέο ειδικό μισθολόγιο που πρόκειται να εφαρμοσθεί για τα στελέχη των Ενόπλων Δυνάμεων και Σωμάτων Ασφαλείας, φαίνεται ότι τα ισοδύναμα πήγαν «περίπατο».\nΑν ανατρέξουμε δε στις δημόσιες δεσμεύσεις και δηλώσεις του ΥΕΘΑ περί άμεσης απόδοσης του υπολοίπου 50% της απόφασης του ΣΤΕ, θα καταλήξουμε στο συμπέρασμα ότι και αυτές ήταν «αέρας κοπανιστός». Τελειώνοντας και με αφορμή την επίθεση του ΥΕΘΑ στον Μητροπολίτη Μεσσηνίας νομίζω ότι οι κατέχοντες δημόσια αξιώματα οφείλουν, πρώτιστα, να σέβονται και να προστατεύουν τους θεσμούς της πολιτείας, αλλά και τους ίδιους τους θεσμούς που εκπροσωπούν.


ΣΤΟΝ ΟΡΘΟΔΟΞΟ ΑΜΠΕΛΩΝΑ ΤΗΣ ΑΦΡΙΚΗΣ: Ο Μπραζαβίλ και Γκαμπόν Παντελεήμων στην πόλη Nkayi\nΤο πρωί του Σαββάτου, 14ης Νοεμβρίου 2015, ο Θεοφιλ. Επίσκοπος Μπραζαβίλ και Γκαμπόν κ.Παντελεήμων, συνοδευόμενος από τον Αιδεσιμ.π.Παύλο Diafouka, Εφημέριο Ι.Ναού Αγίας Ειρήνης Dolisie και τον κ.Romeo Gomez, υπεύθυνο των κατασκευαστικών έργων της Ι. Επισκοπής, μετέβη από την πόλη Dolisie στην πόλη Nkayi, προκειμένου να επισκεφθή την Ενοριακή Κοινότητα Μεταμορφώσεως του Κυρίου.\nΚατά την μονοήμερη αυτή επίσκεψη έγινε πλήρης καταγραφή των υπολειπομένων εργασιών προς ολοκλήρωση... του ημιτελούς Ιερού Ενοριακού Ναού Μεταμορφώσεως του Κυρίου, ο οποίος θεμελιώθηκε το έτος 2007 από τον Σεβ.Μητροπολίτη Πενταπόλεως κ.Ιγνάτιο, τότε Κεντρώας Αφρικής, ενώ είχε εκτενή συνεργασία με τον Εφημέριο π.Δημήτριο Otomba και τα μέλη της Εκκλησιαστικής Επιτροπής.\nΤο απόγευμα ετελέσθη ο Μ. Εσπερινός, προ το πέρας του οποίου ο Θεοφιλέστατος ερμήνευσε στους λίγους πιστούς που προσήλθαν στο Ναό, εξ αιτίας των εντόνων τροπικών καταιγίδων, το Ευαγγελικό ανάγνωσμα της επομένης, Κυριακής 15ης Νοεμβρίου (Παραβολή του καλού Σαμαρείτου). Ακολούθησε συνάντηση μαζί τους, μετά τη λήξη της οποίας ο Επίσκοπος και η συνοδεία του επέστρεψαν οδικώς στο Dolisie.\nΑναρτήθηκε από trygetes στις 11:12 π.μ.


Κινδυνεύει να χάσει την κηδεμονία η Τζολί | Η ΚΑΘΗΜΕΡΙΝΗ\nΚινδυνεύει να χάσει την κηδεμονία η Τζολί\nΟ Μπραντ Πιτ και η Αντζελίνα Τζολί με δύο από τα έξι παιδιά τους, στην Ινδία.\n14 Ιουνίου, 2018 14.06.2018 • 11:02\nΛΟΣ ΑΝΤΖΕΛΕΣ. Την επιμέλεια των έξι παιδιών της κινδυνεύει να χάσει η δημοφιλής ηθοποιός Αντζελίνα Τζολί ύστερα από απόφαση αμερικανικού δικαστηρίου που δικαιώνει τον τέως σύζυγό της, Μπραντ Πιτ.\nΗ Τζολί έχει έξι παιδιά με τον Πιτ, τον 16χρονο Μάντοξ, τον 14χρονο Παξ, τη 13χρονη Ζαχάρα, τη 12χρονη Σάιλο, τον 9χρονο Νοξ και τη συνομήλική του Βιβιέν.\nΤο δικαστήριο του Λος Αντζελες, το οποίο χειρίζεται την υπόθεση του διαζυγίου των δύο σταρ, αποφάσισε ότι ο Μπραντ Πιτ πρέπει να έχει σχέση με τα παιδιά του «καθώς η αποξένωση των παιδιών από τον πατέρα είναι βλαβερή». Στην απόφασή του, ο δικαστής αναφέρει: «Είναι πολύ σημαντικό τα παιδιά να διατηρήσουν μια υγιή και ισχυρή σχέση με τον πατέρα και τη μητέρα τους. Αν τα ανήλικα παιδιά αποξενωθούν από τον πατέρα τους, τότε η Δικαιοσύνη μπορεί να προσφέρει την επιμέλεια στον Πιτ». Αυτό σημαίνει ότι η Αντζελίνα Τζολί θα πρέπει να φροντίσει έτσι ώστε ο Μπραντ Πιτ να βλέπει τακτικά τα παιδιά του και να πάψει να τον αποκλείει από τη ζωή τους, όπως φέρεται να έκανε μέχρι τώρα.\nΗ Τζολί θα πρέπει επίσης, σύμφωνα με την απόφαση της αμερικανικής δικαιοσύνης, να παραδώσει τους αριθμούς κινητών τηλεφώνων των παιδιών στον Πιτ και να του επιτρέπει να τα καλεί, ενώ απαγορεύεται στην Τζολί να διαβάζει τα μηνύματα που θα στέλνει αυτός στα παιδιά του.\nΗ σκληρή αυτή απόφαση του δικαστηρίου αποτελεί το τελευταίο κεφάλαιο στην επική μάχη κηδεμονίας των έξι παιδιών του ζεύγους. Η Τζολί έχει ζητήσει αποκλειστική κηδεμονία, καθώς φέρεται να επιθυμεί να μεταβεί με τα παιδιά στην Ευρώπη, όπου θα γίνουν τα γυρίσματα της κινηματογραφικής ταινίας «Μαλέφισεντ 2». Την ίδια ώρα, ο Μπραντ Πιτ θα βρίσκεται στο Λος Αντζελες για γυρίσματα όλο το καλοκαίρι και θέλει οπωσδήποτε να βλέπει τα παιδιά του.\nΤο ζευγάρι κατέθεσε αίτηση διαζυγίου τον Σεπτέμβριο του 2016, ύστερα από δύο χρόνια γάμου και μία δεκαετία συμβίωσης.\nΔύο τουρίστες νεκροί σε γκρεμό, για την τέλεια σέλφι


Το έθνος στην πλανητική εποχή | Π.Κονδυλης (Kondylis)\nΙανουαρίου 17, 2012 § 10 Σχόλια\n§ 10 Responses to Το έθνος στην πλανητική εποχή\nΙανουαρίου 27, 2012 στο 1:02 μμ\nΙανουαρίου 27, 2012 στο 1:31 μμ\nΦαντάζομαι το βίντεο είναι προς επίρρωση του αξιώματος «Το να μιλάει κάποιος για το έθνος κατά τρόπο μεροληπτικό και ιδεολογικό είναι ο κανόνας»\nΙανουαρίου 27, 2012 στο 2:07 μμ\nΠροφανώς είναι κι αυτό, αλλά αν μείνουμε μόνον σ’ αυτό, τότε, προφανώς δεν έχει και πολύ νόημα η συζήτηση. Φιλολογικές διαφωνίες για το έθνος, κάνουν το «έθνος» έννοια απλώς θεωρητική. Αν συμφωνήσουμε κατ’ αρχήν ότι το «έθνος» δεν είναι ο κύριος στόχος, αλλά το μέσο, τότε πάμε στο κυρίως θέμα.\nΚάνοντας το προηγούμενο σχόλιο είχα δει μονο τις πρώτες εικόνες. Στη συνέχεια κατάλαβα ότι το βίντεο ήταν αποδομητικό της αποδόμησης.\nΦυσικά δεν είναι ο κύριος στόχος. Εξάλλου, «μας εδόθη αυτή η λύση και μας είπαν ’δικαιολογήστε την επιστημονικά’» όπως φέρεται να λέει ο Βερέμης κατά τον Σαρρή.\nΤο κυρίως θέμα το ξέρουμε – ολοένα και περισσότεροι – σε βαθμό που η διαδικτυακή του συζήτησή θα λειτουργούσε μάλλον εκτονωτικά παρά διαφωτιστικά. Αν το αγνοούσαμε, δεν θα μας έκοπτε να ασχοληθούμε με το παρεμπίπτον θέμα.\nΙανουαρίου 27, 2012 στο 4:22 μμ\nΣυμφωνούμε κατ’ αρχήν. Ακόμα όμως και η αποδόμηση της αποδόμησης δεν σημαίνει «ό,τι υπάρχει ως σήμερα είναι o.k. και δεν πρέπει να αλλάξει τίποτα». ΑΝ γίνει δεκτή η αποδ. της αποδ. τότε, μπαίνει θέμα: α) γιατί κάποιοι χτυπούν τόσο οργανωμένα και σε παγκόσμιο επίπεδο την επικρατούσα έννοια του έθνους, β) αν η αποδόμηση του όποιου «έθνους» δεν είναι τίποτε άλλο από την αποδόμηση του «ήθους» σε επίπεδο μη κοσμικής συγκρότησης, άρα στοχεύουν στην υποκατάστασή των τοπικών πολιτισμικών ιδιαιτεροτήτων από μια οικουμενική πολιτική διακυβέρνηση.\nΗ αλήθεια είναι ότι μπλέκουμε σε συζήτηση πολιτικο-φιλοσοφική, αυτό όμως είναι περισσότερο επίκαιρο παρά ποτέ. Η ιστορία βοηθά να δούμε τις οικονομικές θεωρίες, τις πολιτικές των ιδιωτικών δανείων στα εθνικά κράτη και αν όλα αυτά αναπτύσσονται παράλληλα και σε σχέση με τις ιδέες του διαφωτισμού, υλισμού, μαρξισμού.\nΑν κάτι τέτοιο ισχύει, τότε την σύγκρουση -που αναφέρεται στο κείμενο- μεταξύ εθνικισμου και αριστερισμού πρέπει να τη δούμε με άλλο βλέμμα. Με τον όρο «μεροληψία» στην αρχή κατάλαβα ότι εννοείται κάποιου είδους σκοπιμότητα. Περισσότερο συμφωνώ με την εντόπιση προβλήματος στην «ιδεολογία». Η οικονομική κρίση (και η εκτός Ελλάδας) μας βοηθά να ξεφύγουμε από την ξερή, επί χάρτου θεώρηση του έθνους. Περισσότερο όμως, από την εκ των υστέρων απόδοση των κοινωνικών δεινών στο έθνος και από την εκ των προτέρων βεβαιότητα για επίλυση κοινωνικών προβλημάτων στην αλλαγή του υπάρχοντος έθνους.\nΙανουαρίου 30, 2012 στο 3:23 μμ\nΤο ερώτημα που θέτετε θα το διατύπωνα ως διλημμα: Αποδομούνται τα έθνη χάριν των ολίγων ισχυρών εθνών ή χάριν της οικουμενικής διακυβέρνησης; Και θα απαντούσα: «μάλλον το πρώτο μέσω του δεύτερου». Αν αυτό είναι σωστό, τότε έχουμε ένα φαινόμενο πολύ γνωστό στην ιστορία.\nΣτην Ελλάδα διαπιστώνουμε παράλληλα μια αποδόμηση υπερ γειτονικών χωρών. Το να υποσκάπτεις το φρόνημα του άλλου είναι και αυτό ένα σύνηθες φαινόμενο στις διακρατικές σχέσεις. Τελικά όλα αυτά είναι πολύ κοινότοπα. Απλώς έχουν ενδυθεί νέους μανδύες τα τελευταία χρόνια.\nΔεν κατάλαβα τι υπονοείτε με την αναφορά σας σε ιδεολογίες και τι εννοείτε με την τελευταία φράση σας. Αν θέλετε, διευκρινίστε.\nΙανουαρίου 30, 2012 στο 4:42 μμ\nΌταν απομακρυνόμαστε χρονικά από τα γεγονότα, έχουμε τη δυνατότητα να τα δούμε πιο ψύχραιμα, άρα και πιο αντικειμενικά. Αυτός είναι ένας γενικός κανόνας, που περισσότερο ισχύει για την περίπτωση που κρίνουμε συμβάντα στα οποία μετέχουμε οι ίδιοι.\nΠαρά λοιπόν το γεγονός του κινδύνου που ενέχει η αποτίμηση της «κρίσης» που βιώνουμε, παρά το γεγονός ότι η οικονομία και τα παιχνίδια της είναι δύσκολα για το μέσο μυαλό, θα έλεγα: α) να μην εμπιστευόμαστε απριόρι τους οικονομολόγους ως έγκυρους πολιτικούς αναλυτές (η ικανότητα στο πρώτο δεν συνεπάγεται επιτυχία στο δεύτερο) β) αν και δύσκολο, είναι περισσότερο «εύκολο» σήμερα παρά ποτέ, να βγάλουμε ορισμένα συμπεράσματα. Γιατί; Επειδή βλέπουμε καθημερινά το τοπίο και έχουμε τη δυνατότητα να συγκρίνουμε με το παρελθόν.\nΩς «ιδεολογία» εννοούσα την ουτοπική (όπως φαίνεται σήμερα) σύγκρουση των δυο περίφημων στρατοπέδων: καπιταλισμού και σοσιαλισμού. Αν σήμερα βλέπουμε πιο καθαρά ότι τα ελλείμματα και τα χρέη των κρατών αφορούν το σημερινό δυτικό κόσμο συνολικά, είναι πιο εύκολο να εντάξουμε στην ανάλυσή μας και τις γνωστές «θεωρίες συνωμοσίας» που αναφέρονται σε σύγκρουση «καλού-κακού» και όχι φιλελεύθερων-μαρξιστών.\nΣεις λέτε ότι η οικουμενική διακυβέρνηση χρησιμοποιείται από τα ισχυρά έθνη. Ποια είναι αυτά; Δείχνει ο Ομπάμα και η Μέρκελ κάτι διαφορετικό ως «ηγέτης» από έναν Γ. Α. Παπανδρέου; Ας αντιστρέψουμε για λίγο το συλλογισμό. Μια διαχρονική ελίτ προσπαθεί να εξουσιάσει τον κόσμο μέσω της οικονομίας, προωθώντας ταυτόχρονα τις κατάλληλες ιδεολογίες που θα διαβρώσουν τις αντιστάσεις της κοινωνίας. Έχει έδαφος μια τέτοια θεώρηση; Τι δείχνει όλη η πορεία του ανθρωπισμού-διαφωτισμού-υλισμού, τι δείχνει η διαρκής μάχη στον έλεγχο των κεντρικών τραπεζών Βρετανίας, ΗΠΑ; Τι δείχνει η χρηματοδότηση του Ναπολέοντα και των αντιπάλων του; Πώς εξηγούνται οι (δυσεξήγητοι) δυο παγκόσμιοι πόλεμοι και οι «περιφερειακές συγκρούσεις» του 20ου αιώνα; Τι γίνεται σήμερα σε Λιβύη, Αίγυπτο, Συρία, Β. Κορέα, Ιράν; Οι παγίδες είναι τα στερεότυπα με βάση τα οποία βαφτίζονται εκ των προτέρων οι θεσμοί, οι ιδέες, τα κράτη ως «μαύρα κι άσπρα», επειδή κάποιος, κάπου, κάποτε έκανε κάτι που «αποτιμήθηκε» ως «προδοσία, ηρωισμό, επαναστατική πρόοδο» κλπ Υπάρχει πολιτική εξάρτηση χωρίς την οικονομική; Υπάρχει κάτι περισσότερο δραστικό από τον πόλεμο για την οικονομική κατάρρευση στη μονάδα του χρόνου; Θεωρούμε ως φυσιολογικά τα πιο περίεργα πράγματα και αυτό είναι ένδειξη αδυναμίας κατανόησης βασικών και συνεννόησης μεταξύ μας; π.χ. «αθλητικές ειδήσεις», «time is money», «πολιστισμός στα μέγαρα» …\n«Γειτονικές χώρες» με την Ελλάδα. Ποιες; Οι βόρειες που δημιουργήθηκαν από εκείνη την σαλαμοποιητική τεχνική που έδωσε ρέστα το 1821 και σήμερα δίνει πάλι ρέστα για να μας πείσει ότι στόχος των Επαναστατών ήταν τα «μάρμαρα» της Ακρόπολης; ότι ευτυχώς που είχαμε συμμάχους, χάρις στους οποίους τριπλασιάσαμε το κράτος μέχρι το 1923; (να σε κάψω Γιάννη να σ’ αλείψω νέφτι και να λες ‘ευχαριστώ’, θεωρώντας το νέφτι ως λάδι;). Μπορούμε να δούμε στους συμμάχους αυτούς κάτι πέραν των εθνικών αγγλικών και γαλλικών συμφερόντων; Όσο για την Τουρκία, αυτή είχε και έχει ειδικό ρόλο (έτσι φαίνεται) από τον 11ο αιώνα. Επειδή η κουβέντα ξεφεύγει, να πω μόνον ότι τα «έθνη» σαφώς και πλάθονται από κρατικές παρεμβατικές τεχνικές. Και οι μάζες μαθαίνουν να βλέπουν φίλους και εχθρούς. Όχι μόνον, όμως.\nΣήμερα μας λένε ότι αν αλλάξουμε την εθνική συνείδηση με μια αυτοκρατορική / κοσμοπολιτική, τότε τα προβλήματα μας θα λυθούν. Ό,τι προβλήματα έχουμε, τα έχουμε επειδή επιμένουμε εθνικά (φουστανέλα και χριστιανισμός). Αυτό εννοώ με το δεύτερο τμήμα της τελευταίας φράσης.\nΤο πνεύμα του άρθου σας κινείται γύρω από επιφυλάξεις και αρνήσεις επιχειρημάτων αμφότερων των «διεκδικητών» του έθνους. α) άγραφος νόμος – συνειδησιακό πλαίσιο που στεγάζει μεταφυσικές αναζητήσεις και ταπεινότητα προς άνθρωπο/φύση β) φαντασιακή κατάσταση, προερχόμενη από μια κρατική πλύση εγκεφάλου.\nΌταν πραγματικά θέλει να βρει τους φοροδιαφεύγοντες ή τους κλέφτες, ο νόμος ακολουθεί την πορεία του χρήματος. Πρώτα λοιπόν θα έλεγα να ακολουθήσουμε την ιστορική πορεία που εντοπίζει αθόρυβη (σχετικό είν’ αυτό) κυριαρχία επί κράτους, μέσω του ελέγχου έκδοσης του χρήματος, μέσω του δανεισμού. Δεύτερον, όπως έλεγε και ο Σωκράτης η αλήθεια είναι δύσκολο και σχετικό ζήτημα. Το ψέμα όμως όχι. Και το ψεύδος το βρίσκουμε από τις αντιφάσεις.\nΕυχαριστώ για την πρόκληση\nΦεβρουαρίου 19, 2012 στο 4:24 μμ\nΝομίζω ότι δεν είναι «εκτός ύλης» κι αυτό:\nΜαρτίου 12, 2012 στο 2:07 πμ\nΛίγα ακόμα στο θέμα «έθνος», μέσω του… παρελθόντος (;)\nΙουνίου 27, 2013 στο 12:57 πμ\nΠλήρες το άρθρο σε μορφή html – μαζί, σε κοινή ανάρτηση, και το άρθρο “Το μέλλον του έθνους στην Ευρώπη του αύριο”\n« Αφιέρωμα στον Κονδύλη (Πάτρα, 4 Φεβρουαρίου)\nΔύο αναγνώσεις του Θουκυδίδη »\nYou are currently reading Το έθνος στην πλανητική εποχή at Π.Κονδυλης (Kondylis).


Μια ξεχωριστή συνεργασία με την make-up artist των διασήμων! H Ράνια Μπουντούρη δημιουργεί για πρώτη φορά το δικό της Cherrybox με 5 full size +1 mini, αγαπημένα της προϊόντα, που χρησιμοποιεί καθημερινά στα make up που δημιουργεί. Το περιεχόμενο θα ανακοινωθεί σύντομα, ωστόσο ένα sneak peak είναι ότι περιέχει το απόλυτο best seller της The Balm. Stay tuned for more!\nΟι αποστολές ξεκινούν την Τετάρτη 21/02.\nΜια ξεχωριστή συνεργασία με την make-up artist των διασήμων! H Ράνια Μπουντούρη δημιουργεί για πρώτη φορά το δικό της Cherrybox με 5 full size +1 mini, αγαπημένα της προϊόντα, που χρησιμοποιεί καθημερινά στα make up που δημιουργεί. Το περιεχόμενο θα ανακοινωθεί σύντομα, ωστόσο ένα sneak peak είναι ότι περιέχει το απόλυτο best seller της The Balm. Stay tuned for more! Οι αποστολές ξεκινούν την Τετάρτη 21/02.\nΑΞΙΟΛΟΓΗΣΤΕ:Cherrybox x Rania Bountouri Box


EL - Αυτά που πρέπει να κάνετε αν θέλετε να ενισχύσετε τη γονιμότητά σας\nΑυτά που πρέπει να κάνετε αν θέλετε να ενισχύσετε τη γονιμότητά σας\nΗ υπογονιμότητα αποτελεί πλέον μεγάλο πρόβλημα, με πάνω από ένα στα έξι ζευγάρια στη χώρα μας να αντιμετωπίζει σχετικό πρόβλημα.\nΣε αντίθεση με την κοινή πεποίθηση, το κεφάλαιο γονιμότητα δεν είναι όσο απλό ακούγεται, επομένως το σεξ δεν είναι αρκετό για να μείνει σίγουρα μια γυναίκα έγκυος.\nΑπλές καθημερινές συνήθειες μπορούν να αποσυντονίσουν τον οργανισμό και να αποδυναμώσουν τη γονιμότητα ανδρών και γυναικών.\nΥπάρχει τρόπος να το διορθώσετε, ακολουθώντας τους παρακάτω απλούς τρόπους που θα σας βοηθήσουν.\nΥγιεινή διατροφή: Όταν προσλαμβάνετε επαρκείς ποσότητες θρεπτικών συστατικών, οι πιθανότητες σύλληψης αυξάνονται. Βάλτε στη διατροφή σας πρωτεΐνες, σίδηρο, βιταμίνη C, ψευδάργυρο και βιταμίνη D, καθώς η ανεπάρκεια σε αυτά τα συστατικά σχετίζεται με παρατεταμένους έμμηνους κύκλους (και επομένως λιγότερο συχνή ωορρηξία) καθώς και αυξημένο κίνδυνο αποβολής.\nΠλένετε καλά τα φρούτα και τα λαχανικά: Αρκετά φυτοφάρμακα μπορεί να διαταράξουν τον έμμηνο κύκλο και να επηρεάσουν την ποιότητα και ποσότητα των σπερματοζωαρίων.\nΕλαττώστε το αλκοόλ: Πληθώρα μελετών έχει συνδέσει την κατανάλωση αλκοόλ με μειωμένη ικανότητα εγκυμοσύνης και βλάβες στο αναπτυσσόμενο έμβρυο. Ο λόγος είναι ότι το αλκοόλ αλλάζει τα επίπεδα οιστρογόνων στο αίμα.\nΚάπνισμα: Είναι γνωστό ότι το τσιγάρο με τις τοξίνες που περιέχει, προκαλεί αυξημένη βλάβη στα ωάρια και την εμφύτευση του εμβρύου στη μήτρα, ενώ προκαλεί και πρόωρη γήρανση των ωοθηκών.\nΚαφές με μέτρο: Καθώς η καφεΐνη επηρεάζει τα επίπεδα των ορμονών στις γυναίκες, προσπαθήστε να περιοριστείτε σε ένα, άντε δύο φλιτζάνια καφέ την ημέρα.\nΔιατηρήστε υγιές σωματικό βάρος: Τόσο τα περιττά κιλά, όσο και το χαμηλότερο βάρος από το κανονικό, υπονομεύουν τη γονιμότητά σας.\nΣταθερό ωράριο εργασίας: Η εργασία σε κυλιόμενες βάρδιες επηρεάζει τη γυναικεία γονιμότητα. Σύμφωνα με έρευνες, όσες γυναίκες έχουν κυλιόμενο ωράριο εργασίας, μπορεί να εμφανίσουν κατά 80% περισσότερα προβλήματα γονιμότητας απ’ ό,τι οι συνομήλικές τους με σταθερές ώρες εργασίας, ακόμα κι αν αυτές ήταν πάντοτε το βράδυ.\nΚάντε σεξ: Έρευνες υποδηλώνουν ότι οι γυναίκες που κάνουν σεξ τουλάχιστον μία φορά την εβδομάδα έχουν πιο προβλέψιμο έμμηνο κύκλο και πιο φυσιολογική ωορρηξία απ’ ό,τι όσες κάνουν σεξ σποραδικά.\nΚολπικές πλύσεις: Οι πλύσεις εξολοθρεύουν τα προστατευτικά βακτήρια που πρέπει να έχει ο κόλπος, διαταράσσοντας την ισορροπία της κολπικής χλωρίδας και αυξάνοντας τον κίνδυνο βακτηριακής κολπίτιδας, που σχετίζεται με πρόωρο τοκετό και αυξημένο κίνδυνο αποβολής και υπογονιμότητας.\nPrevΠροηγούμενο ΆρθροΗ αλήθεια για την ΑΟΖ!!! Ποιους από την Ελλάδα ΕΠΙΚΑΛΕΣΤΗΚΑΝ σήμερα οι Τούρκοι (ΒΙΝΤΕΟ)\nΕπόμενο ΆρθροBloomberg: «Αυτή η κίνηση της Τουρκίας θα αυξήσει εκ νέου την ένταση με την Ελλάδα»Next


Δείτε την Kristen Stewart ως Coco Chanel στο νέο φιλμάκι του Karl Lagerfeld! – Messinia Radio\nΔείτε την Kristen Stewart ως Coco Chanel στο νέο φιλμάκι του Karl Lagerfeld!\nBy MESSINIA RADIO on\t 05/12/2015 LIFESTYLE\nKristen Stewart ενσαρκώνει μια νέα και διάσημη ηθοποιό που καλείται να παίξει την ταλαντούχα σχεδιάστρια κι αποδεικύνεται εξίσου ιδιόρρυθμη και απαιτητική όσο ήταν και η ίδια η Coco Chanel στην πραγματικότητα. Στην νέα μικρού μήκους διαφημιστική ταινία του Karl Lagerfeld “Once and Forever” τα όρια μεταξύ πραγματικότητας και μυθοπλασίας είναι δυσδιάκριτα.\nΠαρακολουθούμε το παρασκήνιο της παραγωγής και των γυρισμάτων μιας υποτιθέμενης βιογραφικής ταινίας. Η νεαρή σταρ την οποία υποδύεται η Stewart ακκίζεται, δυσανασχετεί σε κάθε επιλογή του σκηνοθέτη και του παραγωγού και επαναστατεί.\nΣτον αντίποδα βρίσκεται η έξοχη Geraldine Chaplin, η οποία υποδύεται την Coco Chanel σε προχωρημένη ηλικία και ακολουθεί επακριβώς τις οδηγίες του “σκηνοθετη” Jeremie Elkaim, ενσαρκώνοντας με πιστότητα την ηρωϊδα. Φυσικά η αισθητική της ταινίας χαρακτηρίζεται από προσοχή στην λεπτομέρεια σε σκηνικά και κοστούμια που δανείζονται στοιχεία από το πρώτο ήμισυ του 20ου αιώνα.\nΤο “Once and Forever”, διάρκειας 11 λεπτών, προβλήθηκε ως εισαγωγή στην επίδειξη της συλλογής Καλλιτεχνικών Επαγγελμάτων Παρίσι-Ρωμη 2015/2016 που πραγματοποιήθηκε στα στούντιο της Cinecitta στην Ιταλία. Η αμερικανίδα ηθοποιός είναι η νέα μούσα του Γερμανού σχεδιαστή και συνεργάζεται με τον οίκο Chanel εδώ και δύο χρόνια.\nΗ ταινία του Lagerfeld ακολουθεί τις δύο προηγούμενες συνεργασίες της με τον Olivier Assayas και τον Woody Allen.\nPrevious ArticleΗ καλύτερη στιγμή για να κλείσουμε αεροπορικό εισιτήριο είναι…\nNext Article Ευρωπαϊκή πρωτιά καθαριότητας για τους Έλληνες!


Εμπόδισαν πούλμαν να καταφτάσουν στη Θεσσαλονίκη! - UNPOLITICAL\nHome ΕΛΛΑΔΑ ΠΡΩΤΟΣΕΛΙΔΑ Εμπόδισαν πούλμαν να καταφτάσουν στη Θεσσαλονίκη!\nΕμπόδισαν πούλμαν να καταφτάσουν στη Θεσσαλονίκη!\nTeam Unpoliticalgr 7:37 π.μ. ΕΛΛΑΔΑ, ΠΡΩΤΟΣΕΛΙΔΑ,\nΜέχρι και ο Φραγκούλης Φράγκος έκανε έκκληση από τα μεγάφωνα την ύστατη στιγμή να ανοίξουν τα διόδια των Μαλγάρων προκειμένου να περάσουν τα εκατοντάδες εγκλωβισμένα οχήματα.\n«Να ανοίξουν τα Μάλγαρα, να διευκολύνουν τον κόσμο να έρθει εδώ».\nΕν τέλει και παρά την πολύωρη ανεξήγητη ταλαιπωρία χιλιάδων πολιτών, τα διόδια στα Μάλγαρα άνοιξαν από την παρέμβαση του ίδιου του κόσμου που κατευθυνόταν στη Θεσσαλονίκη.\nΕίναι κάτι που σχεδόν κανένα ΜΜΕ δεν μετέδωσε μέχρι και αυτήν την ώρα, παρά τις δημόσιες εκκλήσεις στο συλλαλητήριο:


Αυστραλία: Πρώτο κρούσμα της ευλογιάς των πιθήκων - TheNewspaper.gr\n-179 min. ago-«Να σταματήσουν οι βίαιες, παράνομες απελάσεις τώρα» αυστηρό μήνυμα της ΕΕ στην ελληνική κυβέρνηση\n-174 min. ago-Brain Austin Green: Πέμπτη φορά πατέρας ο πρώην σύζυγος της Megan Fox\n-169 min. ago-Θεσσαλονίκη: Εγινε το πρώτο βήμα για το νέο Ογκολογικό Νοσοκομείο\n-164 min. ago-Ρωσία: Μειώνεται το απόθεμα σύγχρονων ρωσικών πυραύλων, λέει το βρετανικό υπουργείο Άμυνας\n-160 min. ago-ΝΔ: Κατηγορεί τον ΣΥΡΙΖΑ για «διαστροφή πραγματικότητας» στην υπόθεση Novartis\n-154 min. ago-Φράγματα στον Πηνειό για την άρδευση 50.000 στρεμμάτων κατασκευάζει η Περιφέρεια Θεσσαλίας\n-149 min. ago-Δέσποινα Μοιραράκη: Η συγκλονιστική συνέντευξη μετά τον θάνατο του συζύγου της Γιάννη Κοντούλη\n-144 min. ago-Πισπιρίγκου: Η οικογένεια αδειάζει το σπίτι της οδού Μπιζανίου\n-136 min. ago-Βόλος: Πόσα κρούσματα εντοπίστηκαν στα rapid test του ΕΟΔΥ\n-124 min. ago-Διακοπές στη Μύκονο για τον τερματοφύλακα της Ρεάλ Μαδρίτης με την εκρηκτική σύντροφό του


Πώς να παίξετε Powerball αμερικανική λαχειοφόρο αγορά; Μπορώ να παίξω Powerball Lotto μέσω διαδικτύου; | Powerball λαχειοφόρου αγοράς\nΜετάβαση στο κύριο πλοήγηση\nΜετάβαση στο κύριο sidebar\nΕιδήσεις λαχειοφόρων αγορών Powerball.\nPowerball αποτελέσματα λαχείο\nΑποτελέσματα λαχειοφόρων αγορών MegaMillions\nΜεγαμίλια. Αμερικανική λαχειοφόρο αγορά.\nEuromillions. Ευρωπαϊκή λοταρία.\nSuperenalotto. Ιταλική λαχειοφόρο αγορά.\n«ElGordo de Navidad» - Ισπανική χριστουγεννιάτικη λαχειοφόρο αγορά.\nΠώς να παίξετε Powerball αμερικανική λαχειοφόρο αγορά; Μπορώ να παίξω Powerball λόττο μέσω του Διαδικτύου;\nΛόγω της αυξημένης δημοτικότητας του Powerball λαχειοφόρου αγοράς, όλο και περισσότεροι παίκτες λοταρία ενδιαφέρει να ξέρετε? Πώς να παίξετε Powerball αμερικανική λαχειοφόρο αγορά;\nΕπίσης, οι παίκτες λοταρία, που επιθυμούν να παίξουν στο Powerball λαχείο, αλλά δεν είναι κάτοικοι στην Αμερική και ζουν σε άλλη χώρα του εξωτερικού, είναι περίεργος? Μπορώ να παίξω Powerball λαχειοφόρου αγοράς μέσω internet;\nΑς ξεκινήσουμε με την απάντηση στο πρώτο ερώτημα?\nΠώς να παίξει στην αμερικανική λοταρία Powerball;\nΓια να παίξετε Powerball λαχειοφόρου αγοράς, ο παίκτης καλείται να επιλέξει κύρια αριθμούς 5 από ένα σύνολο αριθμών 59 (λευκό μπάλες), καθώς και τον αριθμό 1 από ένα σύνολο 35 αριθμών (κόκκινες μπάλες).\nΟι παίκτες έχουν τη δυνατότητα να επιλέξουν, τα λεγόμενα "PowerPlay" χαρακτηριστικό, με επιπλέον κόστος. Αυτή η επιλογή σας επιτρέπει να πολλαπλασιάσετε τα κέρδη σε χαμηλότερα επίπεδα από 2, 3, 4 ή 5. Ανάλογα με το «PowerPlay" αριθμός, που επιλέγονται κατά τη διάρκεια του παιχνιδιού.\nΓια να κερδίσετε κύριο βραβείο Jackpot, ο παίκτης πρέπει να ταιριάξει με όλα τα 5 κύρια αριθμούς συν το Powerball αριθμό, σωστά.\n(Επιλογή πολλαπλασιαστής "PowerPlay" δεν ισχύει στην κύρια βραβεία τζάκποτ.)\nΑκόμα και αν ένας παίκτης δεν κερδίσει Τζάκποτ. Ο παίκτης μπορεί να κερδίσει μικρότερα χρηματικά έπαθλα. Ακόμα και όταν ταιριάζουν μόνο ένας σωστός αριθμός, δηλαδή? Powerball αριθμό (η κόκκινη μπάλα).\nΟι τυπικές πληρωμές είναι σταθερές. Στο Λότο Powerball. Δες παρακάτω; (δηλαδή, χωρίς να λαμβάνεται υπόψη ο πολλαπλασιαστής, "PowerPlay")\nΠρώτο βραβείο? = Τζάκποτ\n2 βραβείο? = $ 1,000,000\n3 βραβείο? = $ 10,000\n4 5-βραβείο? = $ 100\n6 7-βραβείο? = $ 7\n8 9-βραβείο? = $ 4\nΜπορώ να παίξω Powerball λαχειοφόρου αγοράς σε απευθείας σύνδεση;\nΝαι, μπορείτε να παίξετε Powerball λαχειοφόρου αγοράς σε απευθείας σύνδεση!\nΤα καλά νέα για τους αλλοδαπούς (που δεν είναι κάτοικοι των ΗΠΑ) είναι? Όλοι μπορούν να παίξουν λοταρία Powerball από οπουδήποτε στον κόσμο, με την προϋπόθεση ότι η νομοθεσία της χώρας τους, δεν απαγορεύει online αγορές λαχείο.\nΠώς να παίξετε Powerball λαχειοφόρου αγοράς σε απευθείας σύνδεση;\nΑπό πότε, το Διαδίκτυο έχει εισαχθεί προς τα νοικοκυριά μας, ακόμα και φορητές συσκευές, όπως ταμπλέτες και κινητά τηλέφωνα. Ποτέ δεν ήταν πιο εύκολο, να συμμετάσχουν σε Powerball αμερικανική λαχειοφόρο αγορά, καθώς και σε άλλες τα μεγαλύτερα λαχεία από όλο τον κόσμο και να παίξει για μεγάλα χρηματικά έπαθλα.\nΒασικά, κάποιος πρέπει να έχει φυσική παρουσία στις ΗΠΑ, σε μία από έδαφος όπου Powerball κουπόνια λαχείο που πωλούνται. Και να ενεργεί για λογαριασμό σας, προκειμένου να αγοράσουν λαχεία για εσάς. Υπάρχουν πολλές υπηρεσίες στο διαδίκτυο που παρέχει αυτό το είδος των υπηρεσιών για τους παίκτες λαχειοφόρων αγορών, οι οποίοι επιθυμούν να παίξετε Powerball από έξω από τις ΗΠΑ. Οι εκπρόσωποί τους θα είναι σε θέση να σας βοηθήσει.\nΑπλά επιλέξτε μία από τις δύο προτάσεις μας παρακάτω. Και οι δύο από αυτούς που έχουν μεγάλη φήμη στη βιομηχανία με πολλά χρόνια εμπειρίας. Τόσο επιτρέπουν απεριόριστες αγορές των εισιτηρίων για πολλές κόσμο λαχεία σε απευθείας σύνδεση. Στη συνέχεια, μπορείτε να ανοίξετε λογαριασμό online. Τώρα είστε έτοιμοι να παίξετε Powerball λαχειοφόρου αγοράς σε απευθείας σύνδεση. Τοποθετήστε πρώτα την παραγγελία σας να αγοράσετε κουπόνια.\nΜην χάσετε την ευκαιρία,\nνα κερδίσουν μεγάλα χρηματικά έπαθλα σε Powerball λαχειοφόρου αγοράς.\nΠαίξτε Powerball λαχείο, σήμερα!\nΓια να παίξετε Powerball αμερικανική λαχειοφόρο αγορά σε απευθείας σύνδεση με το?\nPlayHugeLottos.com κάντε κλικ στο banner παρακάτω:\nΚάντε κλικ εδώ για να αγοράσετε κουπόνια για το λαχείο Powerball\nΠαίξτε Powerball λαχειοφόρου αγοράς μέσω internet με TheLotter.com κάντε κλικ στο banner παρακάτω:\nΣας ευχόμαστε καλή τύχη, παίζοντας σε Powerball λαχείο!\nΠώς να παίξετε Powerball αμερικανική λαχειοφόρο αγορά;\nΜπορώ να παίξω Powerball online λότο;\nΜπορώ να παίξω Powerball λαχείο, αν δεν είμαι κάτοικος στην Αμερική;\nΠού να παίξετε Powerball αμερικανική λαχειοφόρο αγορά σε απευθείας σύνδεση;\nΜπορούν οι ξένοι να αγοράσουν εισιτήρια Powerball και να παίξει στην αμερικανική λοταρία;\nΠαίξτε Powerball λαχειοφόρου αγοράς μέσω του Διαδικτύου. αυξημένη τζάκποτ. $ 485.000.000 δολάρια! Επόμενο λαχειοφόρο κλήρωση: 11 2015 Φεβρουαρίου, Τετάρτη\nΆρθρα Μπορώ να παίξω Powerball λαχειοφόρου αγοράς σε απευθείας σύνδεση, πώς να παίξει Powerball λαχειοφόρου αγοράς σε απευθείας σύνδεση, Παίξτε στην αμερικανική λαχειοφόρο αγορά σε απευθείας σύνδεση, Παίξτε Powerball λαχειοφόρου αγοράς σε απευθείας σύνδεση, Powerball αμερικανική λοταρία, για να παίξει στην αμερικανική λοταρία\nPOWERBALL. ΠΑΙΞΕ ΤΩΡΑ!\nMEGAMILLIONS. ΠΑΙΞΕ ΤΩΡΑ!\nΚάντε κλικ εδώ για να αγοράσετε τα κουπόνια του MegaMillions\nΜεγάλη αμερικανική λαχειοφόρα αγορά\nΙταλικό λίττο. Superenalotto.\nElGordo - Ισπανική Χριστουγεννιάτικη λαχειοφόρο αγορά\nEuromillions - ευρωπαϊκή λαχειοφόρο αγορά\nΜπορούν οι αλλοδαποί να παίξουν λαχείο Megamillions; Μπορούν οι αλλοδαποί να αγοράσουν εισιτήρια για την American Lottery Megamillions;\nΠότε είναι η επόμενη superdraw λοταρίας της Euromillions το 2021;\nΤι είναι το superdraw λοταρίας EuroMillions;\nSuperEnaLotto τα τελευταία αποτελέσματα λαχειοφόρων αγορών. Ιταλικοί αριθμοί που κερδίζουν SuperEnaLotto.\nMegaMillions τα τελευταία αποτελέσματα λαχειοφόρων αγορών. Αμερικάνικοι αριθμοί νίκης MegaMillions.\nΠού να αγοράσετε κουπόνια για λαχείο Megamillions; Αγορά εισιτηρίου για την αμερικανική λοταρία Megamillions online.\nΠού να παίξετε στο Megamillions American lottery online;\nΠοια είναι η επιλογή "Megaplier" στα αμερικανικά λαχεία Megamillions; Πώς λειτουργεί αυτός ο πολλαπλασιαστής;\nΠώς να ξοδέψετε τα κέρδη σας από την αμερικανική λοταρία Powerball λογικά;\nΣυγκρίνετε την αμερικανική λαχεία Powerbal με την λοταρία της Αυστραλιανής Powerball\nΤο τζάκποτ για την λοταρία του American Powerball αυξάνεται και πάλι. Αυτή τη στιγμή ανέρχεται σε $ 550 εκατομμύρια. Ημερομηνία παιχνιδιού: 20 Μαρτίου 2019.\nΤο Αμερικανικό λαχείο Megamillions φτάνει τα $ 1.6 δισεκατομμύρια\nΠοιες είναι οι πιθανότητες να κερδίσετε ταυτόχρονα δύο αμερικανικές λαχειοφόρες αγορές Megamillions και Powerball;\nEuromillions. Ευρωπαϊκή λοταρία. Πώς να συμμετέχετε και να παίζετε; Λαχείο από την Ευρώπη.\nΕυρωπαϊκές λοταρίες. Ποιες είναι οι μεγαλύτερες λαχειοφόρες αγορές στην Ευρώπη;\nΠνευματικά δικαιώματα © 2021\nPowerball-lotteries.com καταβάλλει κάθε εύλογη προσπάθεια για να διατηρήσει ακριβείς και ενημερωμένες πληροφορίες. Ωστόσο, δεν θα πρέπει να υποθέσουμε ότι αυτή η ιστοσελίδα δεν περιέχει σφάλματα ή λάθη. Δεν είμαστε υπεύθυνοι για τυχόν διαφυγόντα κέρδη ή άλλες ζημιές που μπορεί να προκύψουν από τυχόν σφάλματα ή ελαττώματα που μπορεί να υπάρχουν στην ιστοσελίδα μας.\nΟι πληροφορίες και συνδέσμους που περιέχονται στην ιστοσελίδα μας παραδίδεται στους χρήστες δωρεάν μόνο για σκοπούς πληροφόρησης και ευκολία.\nΔεν πουλάμε εισιτήρια λαχειοφόρων αγορών. Ωστόσο, στην ιστοσελίδα μας μπορείτε να βρείτε πληροφορίες, πού να αγοράσουν κουπόνια λαχείο.\nΑυτή η ιστοσελίδα και οι ιδιοκτήτες της δεν είναι συνδεδεμένες με, που σχετίζονται με, εγκεκριμένο ή που εγκρίθηκε από τις επίσημες διαχειριστές λοταριών των διαφόρων λαχεία που προωθούνται σε αυτή την ιστοσελίδα.


Πυκνώνουν οι διεθνείς αντιδράσεις για τη συμφωνία Άγκυρας-Τρίπολης (video) - ΘΕΣΣΑΛΙΚΗ ΡΑΔΙΟΦΩΝΙΑ ΤΗΛΕΟΡΑΣΗ\nΑΡΧΙΚΗ ΕΙΔΗΣΕΙΣ ΔΙΕΘΝΗ Πυκνώνουν οι διεθνείς αντιδράσεις για τη συμφωνία Άγκυρας-Τρίπολης (video)\nΣτην κόψη του ξυραφιού η κατάσταση στη Λιβύη. Ενώ βρίσκονται σε εξέλιξη πυκνές διπλωματικές διαβουλεύσεις,οι δυνάμεις του στρατηγού Χαφτάρ προελαύνουν προς την πρωτεύουσα Τρίπολη. Η πλευρά Σάρατζ φαίνεται ότι ποντάρει στη στρατιωτική βοήθεια που έχει υποσχεθεί η Τουρκία.Πιθανή εμπλοκή της Άγκυρας,όπως εκτιμούν κυβερνήσεις και αναλυτές θα προκαλέσει επικίνδυνη, πολύνεκρη κλιμάκωση της εμφύλιας σύρραξης.\nΠυκνώνουν οι διεθνείς αντιδράσεις για τη συμφωνία Άγκυρας -Τρίπολης, με τον Ερντογάν πάντως να επισπεύδει την αποστολή στρατευμάτων στη Λιβύη. Ήδη, όρισε για μεθαύριο την εισαγωγή στην τουρκική Βουλή του σχετικού νομοσχεδίου.\nΔεν μπορούμε να αποδεχθούμε στρατιωτική κλιμάκωση στη Λιβύη, ανέφερε ο Ιταλός πρωθυπουργός Τζουζέπε Κόντε και πρόσθεσε ότι στην τηλεφωνική επικοινωνία που είχε με τον Ερντογάν προ ημερών τον παρακάλεσε «ενάντια σε μία τέτοια στρατιωτική ανάμειξη».\nΑπαράδεκτη χαρακτήρισαν την πρόθεση της Τουρκίας και παράνομη τη συμφωνία της με την Τρίπολη οι πρόεδροι των κοινοβουλίων της Κύπρου και της Λιβύης.\nΤη θέση ότι το τουρκολιβυκό σύμφωνο δεν έχει νομική βάση διατυπώνει, μιλώντας στα ΝΕΑ, ο πρόεδρος του Ευρωπαϊκού Κοινοβουλίου, Νταβίντ Σασόλι.\nΗ Ελλάδα και η Κύπρος έχουν την απερίφραστη υποστήριξη και αλληλεγγύη μας, προσθέτει ακόμη.\nΣημειώνεται, ότι στις 7 Ιανουαρίου θα επισκεφθεί την Τρίπολη ο Ύπατος Εκπρόσωπος της ΕΕ για την Εξωτερική Πολιτική, Χοσέπ Μπορέλ, συνοδευόμενος από τους υπουργούς Εξωτερικών Γαλλίας, Γερμανίας, Βρετανίας και Ιταλίας.\nΤην ίδια ώρα, οι δυνάμεις του στρατηγού Χαλίφα Χαφτάρ πλησιάζουν όλο και περισσότερο στο κέντρο της Τρίπολης, και έχουν καταλάβει θέσεις – κλειδιά στα περίχωρα, με στόχο να ανατρέψουν την κυβέρνηση Σάρατζ.\nΣύμφωνα με το Μπλούμπεργκ η Άγκυρα σκοπεύει να στείλει στη Λιβύη δυνάμεις του ναυτικού, για να υπερασπιστούν την Τρίπολη, ενώ Τουρκμένοι αντάρτες που έχουν πολεμήσει στη βόρεια Συρία αναμένεται να ενισχύσουν τις κυβερνητικές δυνάμεις. Ένας από τους κινδύνους θα είναι να βρεθούν αντιμέτωποι με τις ρωσικές δυνάμεις που βρίσκονται στο πλευρό του Χαφτάρ.\nΤις ενέργειες της Τουρκίας καταδίκασε ως απαράδεκτη ανάμιξη στα εσωτερικά της χώρας καιως συνωμοσία εις βάρος του λαού ο πρόεδρος της λιβυκής βουλής Ακκύλα Σαλέχ που συναντήθηκε με τον Κύπριο ομόλογό του, Δημήτρη Συλλούρη στη Λευκωσία. Οι δύο πρόεδροι καταδίκασαν και το μνημόνιο για τα θαλάσσια σύνορα λέγοντας ότι αποτελεί κατάφωρη παραβίαση του διεθνούς δικαίου και στερείται νομικής βάσης.\nΠΡΟΗΓΟΥΜΕΝΟ ΑΡΘΡΟΚ. Μητσοτάκης: «Απομονωμένη η Τουρκία με τις επιλογές της» (videο)\nΕΠΟΜΕΝΟ ΑΡΘΡΟΠέθανε ο Θάνος Μικρούτσικος


Η τελευταία απέλπιδα προσπάθεια του συστήματος. Εύχομαι το 2013 να γκρεμίσουμε την δρακογενιά. - The Best d news\nΗ τελευταία απέλπιδα προσπάθεια του συστήματος. Εύχομαι το 2013 να γκρεμίσουμε την δρακογενιά.\nπάνω απ' τα νερά...\nμες στην ντροπή...\n(Νίκου Γκάτσου - «Ο Δράκος»)\nΗ τελευταία απέλπιδα προσπάθεια του συστήματος να σωθεί βρίσκεται σε πλήρη εξέλιξη.\nΑφού παγκόσμιοι κι εγχώριοι απατεώνες έχουν πάρει σχεδόν ότι θέλουν από την Ελλάδα και τον λαό της, τώρα ετοιμάζονται να διασώσουν το σύστημα που τόσα χρόνια τους πάχυνε και τους πλούτισε.\nΜια γιγαντιαία εκστρατεία που παταει πάνω στην φτώχεια και την εξαθλίωση του Έλληνα που οι ίδιοι δημιούργησαν κι έχει ως σημαία ένα ανίκανο ανθρωπάκι που ακούει στο όνομα ''Σαμαράς''.\nΤο σχέδιο ''Τσίπρας'' δεν τραβαει εξαιτίας της φυσιολογικής αντιπάθειας των Ελλήνων προς την ακροαριστερά και της εκ φύσεως ηλιθιότητας του σχηματισμού με το όνομα ΣΥΡΙΖΑ. Το τελευταίο τους χαρτί πριν την ποθούμενη σωτηρία του ελληνικού έθνους, η τελευταία τους ευκαιρία για να το κρατήσουν μέσα στο Μάτριξ και να συνεχίσουν να το απομυζούν λέγεται ''Σαμαράς''.\n''Είδες πόσοι φοροφυγάδες και κλέφτες έχουν πάει φυλακή;'' - Οι ίδιοι φοροφυγάδες και κλέφτες που τους δημιούργησε το ίδιο το σύστημα που σήμερα κυβερνά. Τότε έκαναν την δουλειά τους με αυτούς και πάλι σήμερα την δουλειά τους κάνουν. Ρίχνουν στάχτη στα μάτια του ηλίθιου πόπολου. Κανείς δεν πρόκειται ποτέ να επιστρέψει ούτε μισό ευρώ. Αν έκλεψε ποτέ κανείς από αυτούς ή αν απλά πρόκειται για μια καλοστημένη παράσταση. Σίγουρα όμως είναι καλοστημένη η παράσταση μέσω των πορνό-κάναλων του Στουρναρα που ετοιμάζεται να ''τιμωρήσει'' τους φοροφυγάδες. Οι υπαίτιοι της μεγάλης κλοπής του Χρηματιστηρίου και της υποδούλωσης στην ΟΝΕ με ψευδή στοιχεία δεν δικαιούνται να ομιλουν.\n''Ο Παπακωνσταντινου θα πάει στην φυλακή επειδή προστάτευε το σοι του και αλλοίωσε την λίστα Λαγκαρντ. Η δικαιοσύνη επιβάλλεται.'' - Ο Παπανδρέου δεν ήξερε τίποτα; Ο Βενιζέλος; Ο Σαμαράς; Η Μπακογιάννη; Ο Παπακωνσταντίνου είναι η Ιφιγένεια που θα θυσιαστεί μαζί με τον Τσοχατζόπουλο και κάνα δυο ακόμη για να διασωθεί η τιμή του ξεφτιλισμένου συστήματος. Δεν θα πάει στην φυλακή γιατί έφερε το ΔΝΤ στην χώρα και άνοιξε τις πύλες της κολάσεως, αλλά γιατί έβγαλε τα ξαδέρφια του από την λίστα Λαγκαρντ. Ουαί ημίν..Και δεν θα μάθουμε ποτέ ποια άλλα ονόματα σβηστήκαν από αυτή, φυσικά.\n''Επιχείρηση Καθαρά Χέρια - ΕΟΤ. Μόλις ξέσπασε το σκάνδαλο αμέσως τους συνέλαβαν.'' Η Κεφαλογιάννη, η γυναίκα που έγινε υπουργός χάριν του επωνύμου της και των εσωκομματικών ισορροπιών της ΝΔ. Η αγράμματη υπουργός Τουρισμού που μπορεί να μιλαει μισή ώρα και να πεταει κοτσανες χωρίς κανείς να καταλαβαίνει τι λέει. Η ρητορεύουσα χειρότερα κι από τον ΓΑΠ που σπαταλάει τα λεφτά του ελληνικού λαού σε αποτυχημένα τουριστικά σποτάκια στο Λονδίνο. Ο Καραχάλιος, ο αιώνιος ανεπάγγελτος σύμβουλος των κυβερνήσεων της ΝΔ, ο αιώνιος κρατικοδίαιτος. Αυτός που τρώει τα λεφτά που τον πληρώνουμε με ξανθά σαχλοκούδουνα στα μπουζούκια. Και οι λοιποί ειδικοί κρατικοδίαιτοι σύμβουλοι, οι κρατικοδίαιτοι επιχειρηματίες και οι λοιποί απατεώνες. Όλη αυτή η αηδία που περιέγραψα παραπάνω είναι ΤΟ ΣΥΣΤΗΜΑ ΣΑΣ, Η ΔΗΜΟΚΡΑΤΙΑ ΣΑΣ. Η οικογενειοκρατία σας, τα βολέματα των υμετέρων, η κρατικοδίαιτη λογική σας, η κλοπή και η απάτη είναι ΙΔΙΟΝ ΤΟΥ ΣΥΣΤΗΜΑΤΟΣ ΣΑΣ. Όσο κι αν προσπαθείτε να παραστήσετε τους Κάλαχαν της δικαιοσύνης, η διαιώνιση του συστήματος σας θα φέρνει ξανά και ξανά τα ίδια και τα ίδια.\n''Το Δημόσιο ξεπληρώνει τα χρέη του προς τους ιδιώτες'' - Ποια; Σε ποιους; Είναι αστείο να κάνεις σημαία σου κάποια χρέη του δημοσίου προς κάποιους επιχειρηματίες κι επαγγελματίες, την ώρα που ο κοσμάκης πρέπει να δανειστεί να πληρώσει την εφορία, την ώρα που παραδίδουν τις πινακίδες και πετανε τα αυτοκίνητα, την ώρα που οι λόγγοι και τα δάση αποψιλώνονται για να ζεσταθούν οι άνθρωποι και να βγάλουν τον χειμώνα, την ώρα που εκατομμύρια Έλληνες ζουν μέσα στην φτώχεια και δεν έχουν να αγοράσουν γάλα. Είσαι αηδιαστικός.\nΟ ελληνικός λαός κοιμάται και δεν έχει πάρει χαμπάρι, ακόμη τώρα, τρία χρόνια μετά την έναρξη της καταστροφής, τι γίνεται. Σαράντα χρόνια πουλημένοι πολιτικοί, σαράντα χρόνια καταναλωτισμός, σαράντα χρόνια διάλυση της παιδείας και κομποστοποίηση του μυαλού, σαράντα χρόνια πορνοφυλλάδες, τριάντα χρόνια τσόντο-τηλεόραση έχουν κάνει πολύ καλά την δουλεία τους. Ο Έλλην ακόμη δεν εννόησε από πού έλαβε τον κόλαφο. Ακόμη δεν έχει καταλάβει γιατί έγινε όλο αυτό. Ακόμη πιστεύει ότι το κακό θα περάσει κι ότι όλα θα γίνουν ξανά όπως πριν. Οικτρά πλάνη.\nΕιδικά η γενιά των 50+. Η ένοχη γενιά που κατέστρεψε την Ελλάδα. Η γενιά που ρούφηξε τον ιδρώτα και το αίμα των πατεράδων της (που έκτισαν την Ελλάδα) και σήμερα κατέληξαν να κυκλοφορούν σαν μοσχάρια υπό πάχυνση με Mercedes και BMW και να ρουφάνε και το αίμα των παιδιών της. Είτε από δόλο είτε από ηλιθιότητα. Διότι αυτή η γενιά ενσωματώνει τους μεγαλύτερους απατεώνες που είδε ποτέ η νεότερη Ελλάδα αλλά και τους περισσότερο ηλίθιους που είδε γενικά η Ελλάδα ποτέ. Είναι τόσο ηλίθια, ημιμαθής και προκλητική αυτή η γενιά που έχει το θράσος ακόμη να κυκλοφορεί στους δρόμους και να υπερασπίζεται τους πολιτικούς τύπου Σαμαρά και Βενιζέλου.\nΛίγοι ξυπνήσανε. Λίγοι καταλάβανε. Πάντα έτσι είναι, λίγοι και διαλεχτοί, αυτοί κουβαλάνε το βάρος στους ώμους. Κυρίως νέοι. Οι υπόλοιποι είναι τα γρανάζια του συστήματος, οι αιώνιοι σκλάβοι, τα αιώνια κορόιδα, τα ζώα που δεν ξέρουν για ποιον αφέντη δουλεύουν, με το κεφάλι κάτω.\nΥπάρχει μια δύναμη που ανεβαίνει.Μια δύναμη που την φοβούνται όσο τίποτε αυτοί που κάνουν κουμάντο στην Ελλάδα και τον κόσμο.Τα αφεντικά των ζώων που δουλεύουν με το κεφάλι κάτω και δεν ρωτούν ποτέ. Οι Έλληνες την είδαν, αυτοί που ξύπνησαν την αγκάλιασαν, οι λίγοι, οι διαλεχτοί. Μακάρι να την αγκαλιάσουν όλοι, μακάρι όλοι να ξυπνήσουν, να βγουν από το μάτριξ, να ανοίξουν τα μάτια τους και να δουν ποιο είναι το πραγματικό συμφέρον του ελληνικού έθνους.\nΑλλά δεν έχω καμία εμπιστοσύνη στον ελληνικό λαό και δυστυχώς αυτή μου η πεποίθηση επιβεβαιώνεται συνεχώς. Εύκολα εξαπατόμαστε από ''κονκισταδόρες'' με γυαλιστερές χάντρες και καθρεφτάκια.\nΑυτή την φορά οι ''κονκισταδόρες'' έστειλαν τον πιστό τους στρατιώτη Αντώνη Σαμαρά με τα καθρεφτάκια ''ανάπτυξη'', ''τέρμα στις περικοπές'' (που οι ίδιοι ξεκίνησαν), ''δουλείες υπάρχουν'', ''ασφάλεια - αντιμετώπιση της λαθρομετανάστευσης'', ''θα κατεβάσω τις κουκούλες'', ''υδρογονάνθρακες''. Ο επανειλημμένα πολιτικός ψεύτης και απατεώνας εκμεταλλεύεται τα πιο αγνά θέλω των Ελλήνων και αδίστακτα τους κοροϊδεύει για να τους κρατάει στο τέλμα και στο καθεστώς δουλοπάροικου. Τα προβλήματα που οι ίδιοι δημιούργησαν και έριξαν το δυσβάστακτο βάρος τους πάνω στον ελληνικό λαό, οι ίδιοι εγκληματίες υπόσχονται ότι τώρα θα τα λύσουν όλα. Κι ο ελληνικός λαός πληρώνει κάθε μέρα με αίμα ενώ αυτοί απολαμβάνουν άνετα τις γαλλικές τους σαμπάνιες.\nΣαράντα χρόνια έλεγαν ''γραφικό'' όποιον έλεγε ότι η Ελλάδα έχει πετρέλαια και τώρα ξαφνικά τα ανακάλυψαν.\nΣαράντα χρόνια βάζουν κουκούλες στους ασφαλίτες και στους πράκτορες της CIA για να καίνε την Αθήνα και τώρα θα τις κατεβάσουν.\nΣαράντα χρόνια κλέβουν κι έχουν πλουτίσει μέχρι και τα δισέγγονα τους και τώρα θα πιάσουν τους κλέφτες.\nΕίκοσι χρόνια γεμίζουν την Ελλάδα με λαθρομετανάστες και τώρα θα τους διώξουν.\nΕίκοσι χρόνια έχουν ξεχάσει τι σημαίνει η αστυνομία να φυλάει τον κόσμο και τώρα θα επαναφέρουν την ασφάλεια στις πόλεις.\nΕίκοσι χρόνια συντηρούν επίτηδες την ανεργία για να τους έχει ανάγκη ο κόσμος και τώρα θα την εξαλείψουν.\nΠαπατζήδες. Αδίστακτοι απατεώνες.\nΔυστυχώς γι' αυτούς δεν ισχύει το ομηρικό ''ο τρώσας και ιάσεται''.\nΜάλλον καλύτερα το σολώνειο ''μηδένα προ του τέλους μακάριζε''.\nΑλλά για τα κομποστοποιημένα μυαλά της πλειοψηφίας των Ελλήνων αρκεί ξανά, μετά από όλα αυτά, απλά ένα κοκαλάκι να γλείψουν, μια ψευδαίσθηση ευτυχίας, για να τα ξεχάσουν όλα, για να ξεχάσουν την κατάντια του έθνους τους και να κοιμηθούν ξανά τον ύπνο του δικαίου. Αρκεί ένα τζιπ, ένα δάνειο ή ένα σαββατοκύριακο στην Αράχοβα.\nΤο σκηνικό που θα παίξει το 2013 είναι το ''καρότο και μαστίγιο''. Καρότο (το κοκαλάκι που λέγαμε) για τις ναρκωμένες μάζες των Ελλήνων και ''μαστίγιο'' για όσους πάνε κόντρα και αντιστέκονται. Για όσους έχουν το θάρρος και μιλούν για έθνος, για πατρώα γη, για ελευθερία, για δικαιοσύνη. Η δικτατορία του μάτριξ θα πάρει νέα μορφή, πιο απροκάλυπτη.\nΘα περάσουν όλα ίσως..και στο τέλος τι θα απομείνει;\nΜια διαλυμένη κοινωνία στα μέτρα τους.\nΗ ισοπέδωση κάθε κοινωνικού και εργασιακού δικαιώματος.\nΗ νόμιμη συγκυριαρχία με πάσης φύσεως ξένους εισβολείς της Ελλάδος.\nΤο απόλυτο ξεπούλημα όλων των πλουτοπαραγωγικών πηγών.\nΗ Ελλάδα θα συνεχίσει να μην παράγει τίποτα και να εισάγει τα πάντα.\nΗ Ελλάδα θα συνεχίσει να είναι το κράτος-γκαρσόνι της Ευρώπης.\nΤο Αιγαίο στη μέση.\nΤα Σκόπια Μακεδονία.\nΗ Θράκη ΕΟΖ.\nΗ Κύπρος μισή.\nΙσοπέδωση κάθε εθνικού ιδανικού.\nΙσοπέδωση κάθε κοινωνικής και οικογενειακής άξιας.\nΙσοπέδωση της παράδοσης.\nΠροώθηση κάθε αρρωστημένου προτύπου.\nΝαρκωτικά, ανωμαλία, λαθρομετανάστες, αρρώστιες, μια κοινωνία σε προχωρημένη σήψη.\nΚι εμείς, θα πανηγυρίζουμε γιατί ο Σαμαράς έδωσε το επίδομα θέρμανσης ή γιατί δεν έκοψε τελικά 100 ευρώ από τους μισθούς αλλά 50. Δύστυχε λαέ, είσαι άξιος της μοίρας σου.\nΤο Αιγαίο θα γεμίσει από εβραϊκές και αμερικανικές πλατφόρμες άντλησης πετρελαίου, τα νησιά και τα βουνά θα γεμίσουν από τις βίλες των ελλήνων πολίτικων που υπέγραψαν τις συμφωνίες, κι εμείς θα πανηγυρίζουμε γιατί ο Σαμαράς ανέβασε τον κατώτατο μισθό από τα 300 στα 400 ευρώ.\nΗ δρακογενιά που ελέγχει με στιβαρό χέρι την Ελλάδα από το 1974 έως σήμερα, συνεχίζει να κρατάει καλά.\nΑν τα δούνε σκούρα, θα φέρουνε συγκυβέρνηση Σαμαρά-Τσίπρα. Άλλωστε ποιος το 2009 θα πίστευε ότι το 2012 η Ελλάς θα εκυβερνείτο από συγκυβέρνηση Σαμαρά-Βενιζέλου-Κουβέλη;\nΤο μόνο που τους νοιάζει είναι να μην ξυπνήσει ο Έλληνας, να μην δει την αλήθεια κατάματα, να μην μάθει την αλήθεια. Και τώρα ο κίνδυνος είναι μεγάλος όσο ποτέ, διότι υπάρχει κάποιος ο οποίος επιτέλους τολμά να μιλάει την γλώσσα της αληθείας.\nΔεν θα διστάσουν να εξαπολύσουν και τρομοκρατικά πογκρόμ, αν τα δουνε σκούρα. Η 5η φάλαγγα είναι εντός των τειχών, πανέτοιμη κι εξοπλισμένη.\nΗ μόνη ελπίδα είναι αυτοί που ξύπνησαν ήδη. Μόνον αυτοί μπορούν να ξυπνήσουν κι άλλους, μπορούν να τους βγάλουν από το ελληνικό μάτριξ του 2012. Μόνο αυτοί μπορούν να εξαπολύσουν τον ανελέητο ιδεολογικό και πνευματικό πόλεμο που θα κατεδαφίσει το καθεστώς.\nΤο σύστημα παίζει τα ρέστα του διότι ξέρει ότι ο Σαμαράς είναι το τελευταίο του χαρτί. Θα τα δώσει όλα για να κρατηθεί στην ζωή έστω και με τεχνητή υποστήριξη. Ελπίζω ότι όλοι θα αντιληφθούμε τα ''καθρεφτάκια'' που μας φέρνει με αντάλλαγμα την σκλαβιά μας. Ελπίζω να έχουμε το θάρρος να του τα πετάξουμε στα μούτρα, και αυτουνού και του επιδόξου διάδοχου του, Τσίπρα.\nΕύχομαι το 2013 να γκρεμίσουμε την δρακογενιά που μας πίνει το αίμα.\nΚαλή χρονιά σε όλους και καλή ανάσταση στην πατρίδα μας.


eviasports 11 Ιανουαρίου 2021 8 Ιανουαρίου 2021 0174\nΗ Καστέλλα κέρδισε στο Γυμνό τον Όλυμπο 4-3, σαν σήμερα 11/1, για τη 17η αγωνιστική της Α1 ΕΠΣΕ.\nΟι γηπεδούχοι άνοιξε το σκορ στο 12′ με τέρμα του Αργύρη, όμως έννια λεπτά οι φιλοξενούμενοι ‘απάντησαν’, ισοφαρίζοντας (1-1) με γκολ του Ζήση. Στο 29′ ο Μήτρου ολοκλήρωσε την ανατροπή στο σκορ, κάνοντας το 1-2, όμως και ο Όλυμπος έφτασε στην ισοφάριση (2-2) με τον Ντούρμα, στο 43′. Ο Ταψής έδωσε και πάλι το προβάδισμα (2-3) στους φιλοξενούμενους στο 54′ και στο 84′ ο ΑΠΟΚ ‘σφράγιζε’ ουσιαστικά το εκτός έδρας ‘τρίποντο’, με τον Μαντά να κάνει 2-4. Η ομάδα του Γυμνού απλά μείωσε (3-4) στο 90′, με το δεύτερο προσωπικό γκολ του Ντούρμα.\nΓΚΟΛ: 12′ Αργύρης, 43′ & 90′ Ντούρμας-21′ Ζήσης, 29′ Μήτρου, 54′ Ταψής, 84′ Μαντάς.\nΟΛΥΜΠΟΣ ΓΥΜΝΟΥ (Δημήτρης Μπούρικας): Πετράκης, Βέσελι, Κιούσης, Μήτρου (65′ Ε. Κιούσης), Ξουρής, Κόντος (60′ Δ. Κιούσης), Αργύρης, Καπίνο, Αποστολάκης (84′ Μπαρώτας), Δίπλας, Ντούρμας.\nΚΑΣΤΕΛΛΑ (Νίκος Κιαπέκος): Κηρόπουλος, Καπετάνιος (46′ Λαφαζάνης), Ταψής, Ρουσόδημος, Ταυρής (80′ Γυφτόδημος), Σπανός, Μακρής, Μήτρου, Ζήσης (70′ Πεσχύρας), Μαντάς, Τζαμίχας.\nΚ. Μπαρούτας: Βόλτα με φίλους στην ηλιόλουστη Χαλκίδα!\nΚώστας Λαγός 19 Μαΐου 2019 19 Μαΐου 2019\nΠαναγιώτης Νικολάου 20 Οκτωβρίου 2021 19 Οκτωβρίου 2021\nΜιχάλης Πράσινος 27 Οκτωβρίου 2020 27 Οκτωβρίου 2020


Omum - Ma Jolie Peau Ενυδατική Εξισορροπιστική Κρέμα Προσώπου | Organic Brands\nΜε χυμό Λεμονιού, εκχύλισμα Marin και Γλυκερίνη!\nΗ κρέμα προσώπου Ma Jolie Peau είναι ειδικά σχεδιασμένη για την ορμονική δυσλειτουργία της επιδερμίδας, έτσι ώστε να λειτουργήσει σωστά επάνω στο δέρμα κατά την διάρκεια της εγκυμοσύνης.\nΤο μυστικό της κρύβεται στο συνδυασμό από χυμό λεμονιού, το εκχύλισμα Marin και η γλυκερίνη εξισορροπεί την εύθραυστη επιδερμίδα των μαμάδων.\nΕνυδατώνει, διεγείρει την επιδερμίδα και απομακρύνει την περίσσεια λιπαρότητα και το σμήγμα και προωθεί μια εμφανώς πιο όμορφη επιδερμίδα.\nΔΡΑΣΤΙΚΑ ΣΥΣΤΑΤΙΚΑ: χυμό λεμονιού, εκχυλίσματα Marin , γλυκερίνη.\nΟργανικά συστατικά: 61%\nΕφαρμόστε σε καθαρό πρόσωπο, λαιμό και ντεκολτέ, κάθε πρωί και / ή το βράδυ.\nΓλυκερίνη φυτική, Λεμόνι ,


Γιώργος Πουλημένος: συνέντευξη στην Μαρία Τσακίρη - Vivlio-Life.gr\n1051 Views May 22, 2019 No Comments ΣΥΝΕΝΤΕΥΞΕΙΣ ΣΥΓΓΡΑΦΕΩΝ admin\nΣυγγραφέας του βιβλίου «Λέων και Εμινέ» – Εκδόσεις «Ωκεανός»\nΣτην πολυπολιτισμική Σμύρνη μιας άλλης εποχής, τότε που οι παραδόσεις ήταν κάτι παραπάνω από αυστηρές απέναντι σε σχέσεις Τούρκων και Ελλήνων μας υποδέχεται ο Γιώργος Πουλημένος. Εκεί, θα τον βρούμε να παρακολουθεί το παιχνίδι δυο παιδιών που περνούν μαζί τα καλοκαίρια. Κόντρα στα ήθη και τις οικογένειές τους, ο Λέων και η Εμινέ θα βρεθούν μετά από χρόνια στο εξωτερικό κι εκείνη η τρυφερή επικοινωνία που τους έδενε ως παιδιά θα εξελιχθεί σ’ έναν δυνατό έρωτα, μια βαθιά αγάπη. Η σχέση τους θα περάσει από χίλια μύρια κύματα και θα δοκιμαστεί από τη δίνη της μικρασιατικής περιπέτειας, σ’ ένα μυθιστόρημα στο οποίο τα αληθινά γεγονότα θα δέσουν με τη μυθοπλασία τόσο καλά, ώστε θα κορυφώσουν την αγωνία και θα κρατήσουν αμείωτο το ενδιαφέρον μας μέχρι τον επίλογο. Όπως διευκρινίζει στο Vivlio-life o συγγραφέας – ο οποίος τρέφει μια ιδιαίτερη αγάπη στη Σμύρνη και λόγω καταγωγής – οι σκηνές μάχης που περιγράφει στο βιβλίο του είναι αληθινές και βασίζονται στα απομνημονεύματα του παππού του.Στη Σμύρνη του 1918 ταξιδεύουμε ξεφυλλίζοντας το πρώτο σας μυθιστόρημα. Εκεί συναντούμε τον Λέοντα και την Εμινέ. Τι μαθαίνει ο αναγνώστης για τους δυο ήρωές σας στις πρώτες σελίδες;\nΟ Λέων και η Εμινέ γνωρίστηκαν όταν ήταν παιδιά και περνούσαν τα καλοκαίρια μαζί στα γειτονικά τσιφλίκια των γονιών τους. Αποκτούν ξανά επαφή λίγο πριν τη λήξη του Α’ Παγκοσμίου Πολέμου, όταν βρίσκονται και οι δύο στο εξωτερικό, και φουντώνει ανάμεσά τους ο έρωτας που υπέβοσκε από παλιά. Επιστρέφοντας στη Σμύρνη, βρίσκονται ξαφνικά μπροστά σε ανυπέρβλητες σχεδόν δυσκολίες, που κατά κύριο λόγο έχουν να κάνουν με την καταγωγή τους.\nΈνα άγουρο κοριτσόπουλο ήταν η Εμινέ όταν ανέμελα έπαιζε τα καλοκαίρια στον κάμπο του Γκεντιζιούμε τον Λέοντα. Εκείνο το «κάτι» που δημιουργήθηκε ανάμεσά τους διακόπηκε όταν βρέθηκαν για σπουδές εκείνος στη Σορβόννη κι εκείνη στη Γενεύη. Αλήθεια, μπορεί η απόσταση να μειώσει τα αισθήματα;\nΗ απόσταση μπορεί να μειώσει το συναίσθημα όταν δεν έχει ωριμάσει η σχέση. Η δοκιμασμένη αγάπη, που ζυμώθηκε και ανδρώθηκε μέσα από φουρτουνιασμένες αλλά και γαλήνιες καταστάσεις, που τσακίστηκε και επουλώθηκε, μπορεί να αντέξει την απόσταση. Υπάρχει όμως και μια άλλη αγάπη, αυτή που εκφράζουν οι πρωταγωνιστές μου, η αθώα, η ρομαντική, η παιδική, η πρωτόγνωρη αγάπη, ο πρώτος έρωτας. Όπως τα περισσότερα πράγματα που κάνουμε για πρώτη φορά είναι τα δυνατότερα μέσα στη μνήμη μας, έτσι και η πρώτη αγάπη, ο πρώτος έρωτας, έχει τη δύναμη να παραμένει στη μνήμη μας ανεξίτηλος.\n«Μα… αυτός είναι χριστιανός!», λέει η παραμάνα στην Εμινέ, όταν της αποκαλύπτει πως η καρδιά της είναι δοσμένη. Πόσο έχουν αλλάξει τα πράγματα από την πρώτη δεκαετία του 1900 μέχρι σήμερα;\nΑν και η κοινωνία της Σμύρνης ήταν πολυπολιτισμική, όπως σε κάποιες μεγαλουπόλεις σήμερα, οι παραδόσεις και τα ήθη των διαφόρων εθνοτήτων ήταν τότε πολύ αυστηρότερα, και απέτρεπαν τέτοιου είδους σχέσεις. Στην εποχή που περιγράφω υπήρχαν μεγάλα, σχεδόν αξεπέραστα εμπόδια. Σήμερα σαφώς έχουν αλλάξει τα πράγματα και αυτό είναι εν μέρει αποτέλεσμα της παγκοσμιοποίησης. Ένα ζευγάρι με διαφορετικές θρησκευτικές πεποιθήσεις είναι δυνατό να επιβιώσει και να προχωρήσει αν είναι διατεθειμένο να κάνει αμοιβαίες υποχωρήσεις και να αγκαλιάσει ο ένας την κουλτούρα του άλλου.\nΑρκεί, λοιπόν οι άνθρωποι με διαφορετικές κουλτούρες να φτιάξουν με αγάπη ένα δικό τους μικρό πολιτισμό, πολύ ανθρώπινο, που θα αγκαλιάσει όλες εκείνες τις γεύσεις, τις μυρωδιές, τις γλώσσες, τα ήθη και τα έθιμα, και τότε η σχέση θα δυναμώσει και θα γίνει ίσως και λιγότερο μονότονη. Το σημαντικότερο σε μια σχέση είναι να βρεις τον τρόπο να αποδεχτείς τον άλλον όπως είναι, και όχι να προσπαθείς να τον αλλάξεις.\nΈνας έρωτας απαγορευμένος, μια αγάπη που πρέπει να μείνει κρυφή… «Ή πρέπει να κλεφτείτε ή να μιλήσετε στους γονείς σας», προτείνει η φίλη τους η Ρόζα. Έτυχε να γνωρίσετε ή να σας μιλήσουν για κάποιο «κλεμμένο» ζευγάρι με αυτήν την καταγωγή;\nΠράγματι, έτυχε να μάθω την πραγματική ιστορία ενός τέτοιου «κλεμμένου» ζευγαριού, μόνο που η γυναίκα ήταν Ελληνίδα και ο άντρας Τούρκος. Τέτοιοι έρωτες και στη συνέχεια γάμοι επιτρέπονταν στους Τούρκους, γι’ αυτό δεν ήταν ιδιαίτερα σπάνιοι. Για τους Έλληνες όμως δεν ήταν αποδεκτοί, και η γυναίκα αποβαλλόταν συνήθως από την οικογένειά της. Τουρκάλα με Έλληνα όμως δεν συνάντησα, ούτε έχω διαβάσει κάτι αντίστοιχο.\nΟι αναγνώστες σίγουρα θα διαπιστώσουν διαβάζοντας το βιβλίο σας τι επιφύλαξε το μέλλον για το ερωτευμένο ζευγάρι. Διαβάζοντας τέτοιες ιστορίες αγάπης πάντα αναρωτιέμαι ποια είναι εκείνη η δύναμη που μπορεί να υπερνικήσει τη δύναμη της αγάπης. Εσείς τις λέτε;\nΗ δύναμη της αγάπης ενός ερωτευμένου ζευγαριού μπορεί να υπερνικηθεί από διάφορους παράγοντες, όπως είναι η ανασφάλεια που μπορεί να νιώθουμε σε μια σχέση, το αίσθημα αυτοσυντήρησης που μας κάνει να ζυγίζουμε τα πράγματα, ή ακόμα η εξάρτηση που μπορεί να έχουμε από την οικογένειά μας, την εργασία μας, ή την υπεράσπιση κάποιου ιδανικού. Είναι καθαρά θέμα χαρακτήρα, αλλά και προτεραιοτήτων που δίνουμε στη ζωή μας. Πιστεύω δηλαδή πως από μόνη της η αγάπη δεν αρκεί για να ξεπεράσει τα εμπόδια που παρουσιάζονται σε μια σχέση. Αν και πολλές φορές της αποδίδουμε υπερφυσικές δυνάμεις, συχνά οι άνθρωποι είναι ανίσχυροι απέναντι σε σοβαρά εμπόδια, όπως είναι στη συγκεκριμένη περίπτωση οι κοινωνικές διαφορές, οι ανασφάλειες των ηρώων και το πολεμικό κλίμα. Η δίνη της μικρασιατικής περιπέτειας στην οποία βούλιαξαν οι δυο λαοί, ήταν τόσο δυνατή που τράβηξε στο βυθό και τους δυο νέους. Δεν πάλευαν απλώς με ένα εμπόδιο, παρά είχαν να αντιμετωπίσουν δύο κόσμους με διαφορετικές νοοτροπίες και θρησκείες. Την κατάληξή τους όμως δεν θα ήθελα να την αποκαλύψω εδώ, αυτή θα την ανακαλύψουν οι αναγνώστες.\nΚαθώς το ζευγάρι ζει στην απόγνωση ενός έρωτα που δείχνει να μην έχει αύριο το μήνυμα Βενιζέλου «Υπό των Μεγάλων Δυνάμεων απεφασίσθη η δι’ ελληνικού στρατού κατάληψις της Σμύρνης και η δι’ αυτού εξασφάλισις της τάξως εν τη πόλει ταύτη…», αλλάζει τα πάντα. Μπορεί όμως να αλλάξει τα αισθήματα των πρωταγωνιστών σας;\nΜπορεί να τα επηρεάσει, όχι όμως και να τα αλλάξει. Η σχέση των πρωταγωνιστών μου ήταν άγουρη,και τα γεγονότα τους πρόλαβαν. Από τους δύο επηρεάστηκε κυρίως η Εμινέ, κάτω από την πίεση του πατέρα της και κυρίως του αδελφού της. Πιστεύω όμως ότι αν η σχέση ήταν πιο ώριμη θα έβρισκαν μια διέξοδο, αλλά τότε το βιβλίο μου δεν θα ήταν το ίδιο.\nΟ έρωτας της Εμινέ και του Λέοντα βαδίζει πλάι – πλάι με τα ιστορικά γεγονότα λίγο πριν την καταστροφή της Σμύρνης. Οι ανατροπές και η αγωνία του αναγνώστη κορυφώνονται σε πολλά σημεία και πράγματι η πλοκή σας είναι εντυπωσιακή. Υπάρχει κάποια από τις σκηνές που μας περιγράφετε η οποία είναι αληθινή κι έφθασε με κάποιον τρόπο σ’ εσάς;\nΥπάρχουν κάποιες πραγματικές καταστάσεις που μου μεταφέρθηκαν, οι οποίες αφορούσαν την καθημερινότητα των Σμυρνιών. Οι σκηνές της μάχης όμως είναι εκείνες που είναι πραγματικά αληθινές, γιατί τις γνωρίζω από τα απομνημονεύματα του παππού μου. Π.χ., η σκηνή όπου το άλογο του Μίλτη βουλιάζει σ’ ένα φρεσκοσκαμμένο ομαδικό τάφο Τούρκων στρατιωτών, και αρκετές άλλες.\nΌσοι έχουν καταγωγή από αυτά τα μέρη – όπως κι εγώ – όλα αυτά τα έχουμε ακούσει από τις γιαγιάδες και τους παππούδες μας. Εσείς από πού έχετε αυτήν την λεπτομερή πληροφόρηση για την καθημερινή ζωή πριν και μετά την απόβαση;\nΗ αγάπη μου για τις «Χαμένες Πατρίδες» με έκανε να ασχοληθώ με τα μικρασιατικά θέματα από πολύ νωρίς, ρουφώντας ό,τι σχετικό έπεφτε στα χέρια μου. Με αφορμή όμως την συγγραφή του ιστορικού έργου «Η Προκυμαία της Σμύρνης» μελέτησα δεκάδες πηγές και αποδελτίωσα εκατοντάδες φύλλα των εφημερίδων εκείνης της εποχής. Όλα αυτά που αναφέρω στο βιβλίο και αφορούν τα ιστορικά γεγονότα, τη γεωγραφία, τη ζωή και τις συνήθειες των λαών που απάρτιζαν την πολυπολιτισμική Σμύρνη, είναι απόλυτα τεκμηριωμένα.\nΌσο καλά γνωρίζετε τη Σμύρνη δείχνετε να κατέχετε και τη Σμυρναίικη διάλεκτο, ενώ το βιβλίο σας είναι διάσπαρτο από γειτονιές και δρόμους της όμορφης πόλης αλλά και τούρκικες καθημερινές εκφράσεις. Πότε προκύπτει το ενδιαφέρον σας για τις χαμένες πατρίδες της Μικράς Ασίας;\nΟι παππούδες μου από την πλευρά της μητέρας μου έχουν καταγωγή από εκείνα τα μέρη. Από πολύ μικρός λοιπόν άκουγα τις ιστορίες του παππού μου και της γιαγιάς μου, για το χωριό τους, τα σπίτια που άφησαν πίσω, αλλά και τη Μικρασιατική Εκστρατεία, στην οποία ο παππούς μου έλαβε μέρος. Από νωρίς λοιπόν γεννήθηκε μέσα μου η αγάπη και το ενδιαφέρον για την Μικρά Ασία και τη Σμύρνη.\nΓιατί προτιμάτε τον χαρακτηρισμό «χαμένες» και όχι «αλησμόνητες πατρίδες» όπως συνηθίζεται τα τελευταία χρόνια;\nΚαι οι δύο χαρακτηρισμοί είναι σωστοί. Ο πρώτος συνηθιζόταν πιο πολύ παλαιότερα, όπως π.χ. στον τίτλο του βιβλίου του Γιάννη Π. Καψή «Χαμένες Πατρίδες». Το ότι προτιμώ αυτόν δεν σημαίνει ότι τις λησμονώ, το αντίθετο μάλιστα συμβαίνει. Όμως συμφωνώ με τους παλιούς, που είχαν καταλήξει στο συμπέρασμα ότι αυτά τα μέρη έχουν πια οριστικά χαθεί.\nΠριν από το πρώτο σας μυθιστόρημα προχωρήσατε στην έκδοση ενός τρίγλωσσου λεξικού της σμυρναίικης διαλέκτου, ενός Ιστορικού Χάρτη της Σμύρνης με τα χαμένα ιστορικά μνημεία της πόλης και του δίτομου έργου η «Προκυμαία της Σμύρνης» αποτέλεσμα πολυετούς έρευνας. Τι απήχηση είχαν αυτές οι εκδόσεις στη γείτονα χώρα;\nΤο λεξικό εκδόθηκε από τουρκικό εκδοτικό οίκο, και είχε μεγαλύτερη απήχηση εκεί παρά στην Ελλάδα. Για τον χάρτη υπήρξε ενδιαφέρον, και μάλιστα μεταφράστηκε στα τουρκικά, όμως τελικά μάλλον δεν θα εκδοθεί εκεί, καθώς αυτό που δείχνει είναι μια Σμύρνη που ήταν κατά βάση ελληνική, και αυτό φαίνεται ότι ενοχλεί. Για την «Προκυμαία» υπάρχει επίσης μεγάλο ενδιαφέρον, και σίγουρα θα μεταφραστεί στα τουρκικά, αν κατορθώσουμε να βρούμε τους πόρους.\nΠόσες φορές ταξιδέψατε στη Σμύρνη; Πόσες φορές περπατήσατε γύρω από τους παλιούς βερχανέδες του Φραγκομαχαλά, μπήκατε στο βαποράκι για το Κορδελιό, φθάσατε ως το ακρωτήρι της Πούντας και ανηφορίσατε μέχρι τον Μπουρνόβα;\nΈχω πάει τρεις φορές στη Σμύρνη, μία φορά παλαιότερα με τον παππού μου και δύο τα τελευταία χρόνια με αφορμή την έρευνα για την «Προκυμαία της Σμύρνης». Αν και οι βερχανέδες του Φραγκομαχαλά κάηκαν και δεν υπάρχουν πια, τα άλλα μέρη που αναφέρετε τα γύρισα συγκινημένος, έχοντας στο μυαλό μου την εικόνα πριν την Καταστροφή και την τεράστια απώλεια σε ανθρώπινες ζωές, πλούτο και ομορφιά.\nΤι είναι αυτό που κρατά, τελικά, ζεστό το ενδιαφέρον σας για το Izmir;\nΚαθώς η μισή και παραπάνω Σμύρνη καταστράφηκε το 1922, η ενασχόληση με το παρελθόν της θυμίζει αρχαιολογική ανασκαφή. Και πράγματι, όταν πάει κανείς εκεί, βλέπει όσα λίγα μνημεία σώθηκαν από τη φωτιά να βρίσκονται σχεδόν μισό μέτρο από το σημερινό επίπεδο του εδάφους, που έχει ανυψωθεί μετά το ισοπέδωμα των ερειπίων. Τα τελευταία χρόνια, που ασχολούμαι πιο εντατικά με τη Σμύρνη, έχω γνωρίσει πολλούς αξιόλογους ανθρώπους με τα ίδια ενδιαφέροντα, πολλούς από αυτούς Τούρκους. Αυτό το πλησίασμα και η φιλία με ανθρώπους από μια χώρα με αντικρουόμενα συμφέροντα με τη δική μας ζεσταίνει την καρδιά μου και μου δίνει ελπίδες για ένα ειρηνικό μέλλον.\nΣτο τέλος του βιβλίου μας περιμένει μια μικρή έκπληξη. Ένα γλωσσάρι των τούρκικων λέξεων που διαβάσαμε στο μυθιστόρημά σας. Χρησιμοποιείτε κάποια από αυτές τις λέξεις στην καθημερινότητά σας;\nΑν και άκουγα πολλές από αυτές τις λέξεις από τη γιαγιά μου όταν ήμουν παιδί, δεν τις χρησιμοποιώ. Το μόνο που πιάνω μερικές φορές τον εαυτό μου να κάνει, είναι να «τρώω» το «δ» σε εκφράσεις όπως « ’ε θέλω» αντί «δε θέλω», όπως το έκανε η γιαγιά μου.\nΠώς προέκυψε η συγγραφή μεταξύ της ανάπτυξης ψηφιακών εφαρμογών για την αυτοκινητοβιομηχανία και μελετητικά γραφεία της Γερμανίας όπου σπουδάσατε. Υπήρχε από τότε η φλόγα μέσα σας ή προέκυψε με την επιστροφή σας στην Ελλάδα;\nΤα ενδιαφέροντά μου μοιράζονταν από τότε ανάμεσα στην πληροφορική και την ιστορία. Όμως η πληροφορική είχε το πλεονέκτημα ότι μπορούσε να με συντηρήσει. Η στροφή μου στη συγγραφή έγινε όταν αισθάνθηκα οικονομικά ασφαλής και βρήκα το χρόνο να το κάνω, ξεκινώντας με non-fiction, κυρίως ιστορικά έργα. Το «Λέων & Εμινέ» είναι η πρώτη μου λογοτεχνική προσπάθεια, έχει όμως και αυτή στέρεο ιστορικό υπόβαθρό.\nΤώρα τελειώνω αυτό που ονομάζω «Περιηγητικός Οδηγός της Σμύρνης του 1922», ο οποίος θα κυκλοφορήσει το φθινόπωρο. Πρόκειται για έναν τουριστικό οδηγό με χάρτες και περιγραφές από τα αξιοθέατα, που απευθύνεται στον τουρίστα που θα ήθελε να επισκεφτεί τη Σμύρνη πριν την Καταστροφή. Έχω επίσης στα σκαριά ένα αστυνομικό-ιστορικό-μυθιστόρημα, που βασίζεται σε μια υπόθεση που συγκλόνισε τη Σμύρνη το 1888.\nΟ Γιώργος Πουλημένος γεννήθηκε στην Αθήνα το 1959 και είναι απόφοιτος της Γερμανικής Σχολής Αθηνών. Σπούδασε χημικός μηχανικός στην Καρλσρούη και στη συνέχεια ασχολήθηκε με την ανάπτυξη ψηφιακών εφαρμογών για την αυτοκινητοβιομηχανία και μελετητικά γραφεία της Γερμανίας. Μετά την επιστροφή του στην Ελλάδα εργάστηκε επί εικοσαετία ως υπεύθυνος δικτύου και αναλυτής-προγραμματιστής στο Αλουμίνιον της Ελλάδος, αναπτύσσοντας ευρύ φάσμα εφαρμογών. Πέρα από τα επαγγελματικά του ενδιαφέροντα, επιδεικνύει\nέντονο ενδιαφέρον για τη μελέτη της ιστορίας των Χαμένων Πατρίδων της Μικράς Ασίας. Το 2012 εξέδωσε σε συνεργασία με τους Σμυρνιούς Λεβαντίνους Alex\nBaltazzi και George Galdies το A Lexicon of Smyrneika, ένα μικρό τρίγλωσσο λεξικό της σμυρναίικης διαλέκτου, και το 2017 τον Ιστορικό Χάρτη της Σμύρνης, όπου αποτυπώνονται οι θέσεις των χαμένων ιστορικών μνημείων της πόλης πάνω στον ιστό της σύγχρονης Ιζμίρ. Το πιο πρόσφατο βιβλίο του είναι το βασισμένο σε πολυετή έρευνα δίτομο έργο Η Προκυμαία της Σμύρνης, το οποίο συνυπογράφει με τον Αχιλλέα Χατζηκωνσταντίνου, ενώ το «Λέων και Εμινέ είναι το πρώτο του μυθιστόρημα.


Elite City Resort Family Beach Hotel 4* – Online Holidays\nΔιαμονή: Σε standard και superior δωμάτια, σε junior, προεδρικές και executive suites.\nΔίκλινο με θέα κήπο ή θάλασσα, Τρίκλινο με 1 διπλό και 1 μονό κρεβάτι ή 3 μονά κρεβάτια, μπαλκόνι ή βεράντα, μερικά με Wi-Fi. Junior Suite με θέα θάλασσα με 1 υπνοδωμάτιο και 1 σύγχρονο σαλόνι, μπάνιο με Jacuzzi (μπανιέρα ή ντους). Όλες οι κατηγορίες δωματίων περιλαμβάνουν κλιματισμό, δορυφορική τηλεόραση LCD 32’’, χρηματοκιβώτιο, mini bar, στεγνωτήρα μαλλιών, μπάνιο με καλλυντικά, δωρεάν wifi και μπαλκόνι.\nΠαροχές: Το Elite City Resort, για να ικανοποιήσει τις προτιμήσεις σας στον τομέα της εστίασης, της διασκέδασης και της ψυχαγωγίας, διαθέτει το Elite City Restaurant, όπου μπορείτε να γευτείτε ιδιαίτερα και ξεχωριστά πιάτα, το Elite Beach Bar στην ιδιωτική παραλία του ξενοδοχείου, όπου μπορείτε να χαλαρώσετε πίνοντας κάποιο ποτό ή κοκτέιλ, το Elite Aqua Club στον περιβάλλοντα χώρο γύρω από την πισίνα, όπου μπορείτε να απολαύσετε στιγμές χαλάρωσης και διασκέδασης. Υπάρχει ακόμα αίθουσα αναψυχής και ιδιωτική αίθουσα τηλεόρασης.\nΑκόμη: Γήπεδο τένις, γήπεδο μπάσκετ, πισίνα Ολυμπιακών διαστάσεων και οργανωμένη παραλία με ασφαλή πρόσβαση και πλήρη παροχή εξοπλισμού. Δωρεάν ενσύρματη και ασύρματη σύνδεση στο διαδίκτυο, τόσο στα δωμάτια όσο και στους κοινόχρηστους χώρους. Με ιδιωτική εκκλησία και ευρύχωρο παρκινγκ 300 θέσεων.\n• Παιδική, δημιουργική απασχόληση με παιδαγωγό στο Mini Club, καθημερινά 10.00 έως 13.00 & 16.30 έως 19.00 (21/6 – 15/9).\n• Teenagers Corner με δραστηριότητες • Παιδικός κινηματογράφος, καθημερινά • Νέα ολοκαίνουργια Παιδική Χαρά.\n• Μini παιδότοπο με φουσκωτά παιχνίδια, γυμναστική, ομαδικά παιχνίδια γνωριμίας και πολλά άλλα.


Με... άνεση Ολυμπιακός και Βουλιαγμένη! Θα τα πουν στους τελικούς - Ειδήσεις\nNewsit / Αθλητικά / Άλλα σπορ / Με… άνεση Ολυμπιακός και Βουλιαγμένη! Θα τα πουν στους τελικούς\nΜε… άνεση Ολυμπιακός και Βουλιαγμένη! Θα τα πουν στους τελικούς\nΔημοσιεύθηκε: 04.05.2019 | 18:56\nΑποτελούν εδώ και χρόνια τις δυο πιο δυνατές ομάδες στο γυναικείο ελληνικό πόλο. Ολυμπιακός και Βουλιαγμένη τα... είπαν πριν από λίγες ημέρες στον ημιτελικό της Euroleague και θα δώσουν για μια ακόμα χρονιά “μάχη” για την κατάκτηση του τίτλου του πρωταθλητή.\nΟλυμπιακός και Βουλιαγμένη συνθέτουν για ακόμη μία χρονιά το ζευγάρι των τελικών στην Α1 υδατοσφαίρισης γυναικών. Οι “ερυθρόλευκες” ξεμπέρδεψαν με τα… διαδικαστικά, κάνοντας το 2-0 νίκες στη σειρά των ημιτελικών των πλέι-οφ με τη Γλυφάδα.\nΗ ομάδα του Χάρη Παυλίδη πέρασε με 17-4 από την έδρα του ΑΝΟΓ, «καθαρίζοντας» το ματς με ένα σερί 7-0 στο δεύτερο οκτάλεπτο, και πλέον στρέφει την προσοχή της στις μάχες με τη Βουλιαγμένη, που θα αρχίσουν την προσεχή Τρίτη (7/5) από τον Πειραιά.\nΛίγο νωρίτερα, σε… περίπατο εξελίχθηκε για την Βουλιαγμένη ο 2ος αγώνας της ημιτελικής φάσης της κόντρα στον Εθνικό. Μετά την επικράτηση, έστω και δύσκολα στον πρώτο αγώνα στον Λαιμό με 10-8 του Εθνικού, ο ΝΟΒ νίκησε πολύ εύκολα το δεύτερο ματς στον Πειραιά με 14-3 και προκρίθηκε στους τελικούς.\nΗ Γλυφάδα θα αντιμετωπίσει τον Εθνικό, με φόντο την τρίτη θέση του πρωταθλήματος που δίνει το τελευταίο ευρωπαϊκό εισιτήριο.